Derbyniad y Gaeaf a Lansiad Maniffesto UCM Cymru @ NUS connect\nDerbyniad y Gaeaf a Lansiad Maniffesto UCM Cymru\nThursday 10-12-2015 - 12:35\nLansiwyd Maniffesto UCM Cymru neithiwr yn swyddogol yn ystod Derbyniad y Gaeaf. Cynhaliwyd y digwyddiad yn yr Eglwys Norwyaidd, Bae Caerdydd a daeth dros 50 o bobl i'r achlysur, o wahanol sefydliadau yn ymwnued ag addysg a mudiad y myfyrwyr.\nDyma araith a roddwyd gan Beth Button, Llywydd UCM Cymru ar y noson yn trafod ei weledigaeth i Gymru yn y dyfodol a pha mor bwysig yw gweithio ar y cyd er mwyn sicrhau canlyniadau.\n"Helo a chroeso i'n derbyniad blynyddol yma yn yr Eglwys Norwyaidd, a lansiad ffurfiol ein gweledigaeth ar gyfer etholiadau'r Cynulliad yn 2016.\nRydw i'n addo cadw fy araith mor gryno â phosib, wedi'r cyfan, dyw'r gwin ddim yn mynd i yfed ei hun.\nMae'n wych gweld cynifer o ffrindiau, cefnogwyr a chydweithwyr yma i adlewyrchu ar flwyddyn nodedig i UCM ac i wleidyddiaeth.\nRydym wedi gweld y byd yn mynd yn lle mwy peryglus - mae'r creithiau a chleisiau a adawyd yn sgil y digwyddiadau erchyll hyn yn peryglu ein ffordd o fyw.\nRydym wedi mynd drwy etholiad cyffredinol, a synnodd y wlad, gan newid ein tirwedd wleidyddol.\nAc ers hynny, gwelwyd adferiad mudiad sy'n dymuno gweld "math newydd o wleidyddiaeth" wrth i bleidleiswyr annog gwleidyddion i nid yn unig ddweud beth maen nhw'n mynd i wneud, ond eu bod yn gwneud yr hyn maen nhw'n ddweud.\nMae'r awydd hwn am wleidyddiaeth newydd yn dod â'n mudiad ni'n nes at eich mudiadau chi mewn sawl achos.\nFelly heno rydyn ni'n rhannu ein maniffesto ar gyfer yr etholiadau nesaf ynghyd â neges - sef ein bod ni am weithio gyda chi i ffurfio'r wleidyddiaeth newydd honno.\nOnd yn fwy na hynny - rydyn ni am i chi gydnabod bod myfrywyr ac undebau myfyrwyr yn ganolog ac yn rhan annatod o'r wleidyddiaeth newydd.\nBeth bynnag fo'ch tueddfryd gwleidyddol, ni ellir gwadu'r ffaith fod myfyrwyr a phobl ifanc ar draws y byd yn dechrau dangos diddordeb. Mae'n amlwg ein bod ni i gyd yn barod ac yn awyddus i gyfranogi mewn gwleidyddiaeth.\nAc os yw ein harweinwyr gwleidyddol eisiau i ddatganoli fod yn gynrychiadol - mae angen iddynt fod yn fwy blaengar. Mae angen iddynt weithio nawr i harneisio gweithredu gwleidyddol y genhedlaeth hon.\nFelly os ydych chi o ddifrif ynglŷn â bod am i fyfyrwyr a phobl ifanc i bleidleisio i chi, rydyn ni o ddifrif ynglŷn â gweithio gyda chi i wneud hynny.\nY flwyddyn y tu ôl i'r blynyddoedd sydd i ddod\nOnd rydw i am ddechrau heno drwy ddefnyddio ambell ystrydeb wleidyddol a ddefnyddir yn llawer rhy aml.\nMae eleni wedi bod yn un o'r blynyddoedd mwyaf allweddol yn hanes mudiad y myfyrwyr yng Nghymru. A gallai'r flwyddyn nesaf fod yn bwysicach fyth.\nRydw i'n dweud hynny, nid i danseilio'r hyn a gyflawnwyd gan fy rhagflaenwyr, nag i fychanu'r heriau a wynebwyd ganddynt, ond yn hytrach bod mudiad y myfyrwyr yn wynebu'r ffaith bod llawer o'r pethau rydym wedi eu cymryd yn ganiataol dan fygythiad.\nRydyn ni'n wynebu'r ffaith nad yw llawer o'r hyn a ymladdwyd drosto gan fy rhagflaenwyr bellach yn ddiogel.\nYchydig fisoedd sydd tan yr etholiadau cenedlaethol, sydd o bosib yr anoddaf mae undebau myfyrwyr ac UCM Cymru wedi eu hwynebu wrth fynd ati i gyflawni ein hamcanion ers dechrau'r broses ddatganoli 15 mlynedd yn ôl.\nRydym yn sylweddoli bod cyllidebau'n dynn a bod y gofynion sy'n wynebu Llywodraeth Cymru'n cynyddu.\nRydyn ni'n wynebu pum mlynedd arall o orfod gwneud arbedion, prinder arian a Llywodraeth yng Nghymru fydd yn gorfod llunio cyllideb sy'n cydweddu â'r arian sydd ar gael iddynt, fydd yn arwain at ddiffyg buddsoddiad yn ein gwasanaethau cyhoeddus\n- Ond tra'i bod yn bosib bod gan fyfyrwyr gydymdeimlad â'r sefyllfa hon, ni allwn danbrisio'r hyn sydd yn y fantol.\n- Rydyn ni eisoes wedi gweld effaith llymder ariannol yng Nghymru, wedi ei adlewyrchu yn y gyllideb addysg.\n- Mae cymorth ariannol at gostau byw myfyrwyr wedi cael ei rewi.\n- Mae cronfeydd caledi ar gyfer myfyrwyr wedi dod i ben eleni.\n- Gorfodwyd addysg bellach i grebachu dros y ddwy flynedd ddiwethaf.\nMae mwy i hyn na ffigurau negyddol ym Mharc Cathays neu Dŷ Hywel.\nMae'n golygu na all pobl sy'n awyddus i ddychwelyd i addysg, er mwyn dysgu sgiliau i'w galluogi i gael swydd, fynd i'r coleg.\nBydd yn golygu staff yn colli eu swyddi a chyrsiau'n diflannu.\nBydd mwy o fyfyrwyr yn cymryd benthyciadau i gwrdd â chostau eu hastudiaethau.\nFelly mae UCM Cymru'n wynebu her enfawr yn y misoedd nesaf - fel byddai'r gwleidyddion sydd yma'n deall yn iawn.\nNid yn unig ydyn ni'n wynebu llywodraeth yn Llundain sydd â pholisi o leihau gwariant cyhoeddus, ond llywodraeth yng Nghaerdydd a all fod heb ddewis ar wahan i ddilyn eu harweiniad.\nYn ein cynhadledd ym Mhrifysgol Glyndŵr yn Wrecsam fis diwethaf, gofynnais i undebau myfyrwyr chwarae rôl ganolog mewn gyrru gwaith UCM Cymru yn ei flaen.\nRoedd y neges yn un sy'n cydnabod gwir werth UCM - mudiad sy'n harneisio cryfderau undebau myfyrwyr ledled y wlad mewn hyrwyddo ac amddiffyn sut y byddwn yn mynd ati i gefnogi myfyrwyr a sut rydym yn gosod gwerth ar eu dull o fyw.\nMae'r gwerthoedd rydym yn eu rhannu parthed gweithredu ar y cyd yn bwysicach nag erioed o'r blaen.\nBoed yn ymdopi â'r bygythiadau sy'n ein hwynebu ar lefel byd-eang, bygythiadau i'n fordd o fyw, neu drefnu yn erbyn newidiadau'n nes adref - mae'r angen i weithio gyda'n gilydd yn glir.\nRwyf wedi siarad am yr heriau mae hyn yn ei olygu i fudiad y myfyrwyr - yr her o fod yn unedig pan na fyddwch chi wastad yn cytuno. O weithio gyda'n gilydd pan na fyddwch chi bob amser eisiau'r un pethau.\nOnd rydyn ni'n gweithredu mewn cyfnod o her aruthrol - yn wleidyddol ac yn economaidd.\nMae toriadau mewn cyllid cyhoeddus yn golygu her aruthrol i fudiad y myfyrwyr; rhaid i ni sicrhau nad yw ein gweithredu ar y cyd yn cau'r drws ar y rheiny sy'n anghytuno â ni, ond yn hytrach ei fod wedi ei dargedu i sicrhau ein bod yn dylanwadu ar y byd er budd myfyrwyr.\nRydyn ni'n wynebu byd ansicr iawn lle mae'r bygythiad o derfysgaeth yn bygwth nid yn unig ein bywydau, ond hefyd ein ffordd o fyw.\nMae myfyrwyr a phobl ifanc wastad wedi ymladd y bygythiad hwnnw drwy weithio ar y cyd.\nOnd nid oes gennym ni, fel mudiad, unrhyw sicrwydd y gallwn barhau i weithio gyda'n gilydd fel rydym yn gwneud nawr - rhaid i ni ddangos nerth y mudiad i'w gadw at y dyfodol.\nCaiff hynny ei brofi'r flwyddyn nesaf - yn y refferendwm ar aelodaeth o'r Undeb Ewropeaidd.\nFel mudiad, rydym wastad wedi datgan bod aelodaeth o'r UE yn hanfodol i gynnal enw da Cymru fel cartref i fyfyrwyr o bob rhan o'r byd. Rydyn ni'n wynebu her aruthrol wrth geisio sicrhau bod llais Cymru i'w glywed yn y drafodaeth honno.\nRydw i'n benderfynol y bydd UCM Cymru'n chwarae rhan mewn sicrhau y bydd Cymru a gweddill y DU yn parhau i fod yn rhan o'r teulu Ewropeaidd.\nFel cynrychiolydd y DU yn Undeb Myfyrwyr Ewrop, gallaf weld drosof fy hun sut mae undebau myfyrwyr yn chwarae rhan enfawr mewn annog ymgyrchwyr ifanc, brwdfrydig sy'n gallu mynd allan i'w cymunedau i siarad am werth cydweithredu, yma ac ar draws Ewrop gyfan.\nOnd rydw i'n gwybod, fel Llywyddion UCM Cymru yn y gorffennol, y gallwn ni wneud mwy - a gallwn ennill mwy dros fyfyrwyr. Gartref a thramor.\nFelly rydw i'n gofyn i chi i gyd - fel pleidiau gwleidyddol, cyfeillion beirniadol a sylwedyddion sydd â diddordeb - i ymuno â ni mewn cydnabod gwerth yr hyn mae myfyrwyr ac undebau myfyrwyr yn ei gyfrannu at Gymru pan fyddwch yn ystyried eich polisïau ar gyfer y flwyddyn nesaf.\nMae cydnabod buddsoddi ym mhrofiadau addysgol, cartrefi a chyfleoedd cyflogaeth myfyrwyr, yn ogystal â'u mynediad i wasanaethau a chydraddoldeb, yn ddadl na ellir ei hanwybyddu.\nEin cenhadaeth yw cyflwyno'r achos bod myfyrwyr yn cyfiawnhau pob ceiniog o'r buddsoddiad hwnnw.\nMae blaenoriaethu mynediad i bob math o addysg, hyd yn oed mewn cyfnod o galedi a chyllidebau cyfyngedig, yn angenrheidiol i unrhyw wlad flaengar.\nNid myfyrwyr a phobl ifanc yw'r rhai y dylid eu rhoi o'r neilltu, dim ond oherwydd ein bod ni, yn ystadegol, yn llai tebygol o bleidleisio.\nFelly rydym yn cyhoeddi ein maniffesto heddiw gyda neges ar gyfer ein llywodraeth newydd ddydd Gwener 6ed Mai.\nY neges yw ein bod ni'n credu bod addysg yn werth talu amdani a bod myfyrwyr oll yn werth buddsoddi ynddynt.\nCredwn mai'r myfyrwyr tlotaf yw'r rheiny ddylid eu helpu fwyaf i fynd i mewn i addysg bellach ac uwch.\nCredwn y gall pob math o addysg fod o fudd i gymdeithas yng Nghymru - gan gynnwys ôl-raddedigion, dysgwyr rhan-amser, oedolion sy'n dysgu, myfyrwyr coleg a phrentisiaid, yn ogystal ag israddedigion llawn amser mewn prifysgolion.\nAc ydym - rydym yn credu bod amddiffyn myfyrwyr yng Nghymru rhag miloedd o bunnoedd o ddyled yn achos teilwng.\nMae gan ein harweinwyr cenedlaethol gyfrifoldeb i fuddsoddi mewn system sydd o fudd sylweddol iddyn nhw.\nMae polisi sy'n golygu mai myfyrwyr Cymru sy'n gwbl gyfrifol am gyllido eu haddysg yn cymryd yn ganiataol mai nhw yw'r unig rai i elwa o'r addysg honno.\nY gwir yw, rydym i gyd yn elwa - yn economaidd ac yn gymdeithasol. Ac os ydym yn disgwyl rhannu'r manteision, mae angen i ni rannu'r gost sy'n wynebu myfyrwyr.\nBuasai gwneud unrhyw beth arall yn troi cefn ar gyfrifoldeb moesol - ac yn gyfaddefiad nad ydym bellach yn ystyried addysg i fod o fudd i'r cyhoedd yn gyffredinol.\nDyna pam ei bod yn gwbl iawn i'r llywodraeth rannu yn y buddsoddiad mae myfyrwyr yn ei wneud er mwyn cael addysg.\nMae ein gwaith ni wedi dangos bod y cyhoedd yn gefnogol i ni yn hyn o beth - cred saith o bob deg o bobl y dylai hyn fod yn fater o flaenoriaeth i Lywodraeth nesaf Cymru.\nMae UCM Cymru'n sefyll gydag undebau myfyrwyr ledled Cymru, ochr-yn-ochr â myfyrwyr Cymru mewn cadarnhau'r egwyddor honno ar gyfer yr holl fyfyrwyr sy'n perthyn i'n mudiad.\nRydym yn sefyll yn gadarn â myfyrwyr Cymru yn eu disgwyliadau, sef na ddylid eu gwthio i ddyled, dim ond er mwyn gallu byw yn ystod eu hastudiaethau.\nRydyn ni'n gobeithio y byddwch yn sefyll gyda ni yn hyn o beth.\nCredaf mai UCM Cymru sydd yn y safle gorau i hyrwyddo ac amddiffyn agenda myfyrwyr i'n harweinwyr a'n sefydliadau cenedlaethol.\nOnd er mwyn gwneud hynny ag awdurdod, rydyn ni wedi bod yn arwain ymgynghoriad gydag undebau myfyrwyr, dros y tair blynedd diwethaf, o ran yr hyn maen nhw eisiau weld yn cael ei flaenoriaethu yn yr etholiadau hyn - tu hwnt i'r materion hynny rydym fwyaf adnabyddus amdanynt.\nEin gweledigaeth ar gyfer y system addysg yng Nghymru yw creu cydbwysedd lle nad oes un garfan o fyfyrwyr yn brwydro carfan arall am gyllid. Y nod yw creu cymdeithas gyfartal, yn ogystal â system addysg gyfartal.\nNid yw'r hyn maen nhw wedi ei ddweud wrthym o unrhyw syndod i'r rheiny sy'n gyfarwydd â phrofiadau myfyrwyr.\nMaent wedi dweud wrthym eu bod am astudio heb ofnau ynglŷn â'i chael yn anodd talu biliau neu gael eu gadael â dyledion enfawr.\nMaent wedi dweud wrthym y dylid amddiffyn myfyrwyr rhag taliadau enfawr, annheg am rentu tŷ neu fflat.\nMaent wedi dweud wrthym y dylent fod yn gallu cael mynediad i wasanaethau beth bynnag fo'u cefndir, ble maent yn byw neu eu hamgylchiadau personol.\nMaent wedi dweud wrthym eu bod eisiau rheswm i'w darbwyllo i aros yng Nghymru pan fyddant wedi graddio - gyda marchnad swyddi sy'n cydnabod y buddsoddiad maent wedi ei wneud yn eu haddysg eu hunain.\nMaent wedi dweud wrthym eu bod am weld ymrwymiad gwirioneddol sy'n caniatáu iddynt astudio drwy gyfrwng y Gymraeg yn y coleg neu'r brifysgol.\nAc maent wedi dweud wrthym eu bod am weithio tuag at Gymru sy'n cydnabod pawb sy'n byw yma - sy'n dysgu pobl ynglŷn â gwir werth y cyfraniadau a wneir gan bob grŵp ethnig, rhywedd, rhywioldeb a dosbarth.\nMae'r hyn maent wedi ei ddweud wrthym yn ffurfio sail i'n gweledigaeth heddiw.\nUndebau myfyrwyr sy'n cynrychioli buddiannau eu campysau. Undebau myfyrwyr sy'n adnabod eu myfyrwyr orau, yr hyn maent ei angen, a'r profiadau maent yn eu cael.\nMae'r maniffesto hwn yn adlewyrchu barn cenhedlaeth o fyfyrwyr gweithredol.\nGwnewch gynnig i 'Bleidlais y Genhedlaeth'\nFelly rydyn ni'n gofyn i wleidyddion o bob plaid ddod ymlaen â chynnig ar gyfer myfyrwyr oll - un sy'n gosod gwerth ar ein llais ac sy'n cydnabod yr hyn rydyn ni'n ei gynnig i gymdeithas. Nid dim ond yn nhermau economaidd, ond yn nhermau cymdeithasol hefyd.\nUn o'r manteision hyn yw'r ffaith fod corff y myfyrwyr yn amrywiol iawn. Nid ffatrioedd sy'n cynhyrchu myfyrwyr unffurf sydd â'r un syniadau mo prifysgolion a cholegau.\nBoed yn wthio i gael mynediad i gynhaliaeth i fyfyrwyr, neu'n ymladd dros well bargen ar gyfer addysg bellach, neu dros dai a fflatiau o'r safon rydym yn ei haeddu... mae'r hyn sy'n uno myfyrwyr oll gryn lawer mwy na'r hyn sy'n ein gwahanu.\nOnd os yw gwleidyddion eisiau "pleidlais myfyrwyr" - mae angen i ni wybod beth rydyn ni'n pleidleisio drosto.\nRydyn ni wedi clywed dro ar ôl tro fod myfyrwyr a phobl ifanc yn "ddifater" ac nad oes diddordeb ganddynt mewn gwleidyddiaeth.\nRealiti'r sefyllfa yw, mae ymateb myfyrwyr i'r materion erchyll y cyfeiriais i atynt ar ddechrau fy araith, yr argyfwng ffoaduriaid ac ymateb myfyrwyr i'r ddadl dros fudd-daliadau, yn dangos yn eglur nad dyma yw'r achos.\nOnd nid yw myfyrwyr yn fodlon troi allan i bleidleisio, en-masse, ar sail teimlad o ddyletswydd ddinesig.\nRhaid i ni fod yn rhan o'r broses ddemocrataidd, yn bartner yn y ffordd mae ein democratiaeth yn gweithio. Rhaid i wleidyddion hefyd ddangos eu bod o ddifrif am ennill teyrngarwch myfyrwyr.\nMewn mudiad mor eang ac amrywiol â mudiad y myfyrwyr, rhaid i bleidiau wneud ymdrech i nid yn unig "siarad" â myfyrwyr, ond hefyd eu gwneud yn rhan o'r broses o sut maent yn llunio eu polisi ar adeg etholiadau.\nOs nad ydyn nhw'n gwneud hyn, does ganddyn nhw mo'r hawl i fynnu ein pleidlais.\nOs nad ydyn nhw'n gwneud hyn, allan nhw ddim hawlio gwir gyfreithlondeb pan fyddant yn gweithredu eu polisïau sy'n effeithio ar fyfyrwyr a phobl ifanc.\nOs nad ydynt yn gwneud hyn, ni allant hawlio mai ni sy'n "ddifater".\nY gwir yw, rhaid i'r pleidiau - a phawb sy'n ymwneud â hyrwyddo ymgysylltiad democrataidd - wneud cynnig gwirioneddol i fyfyrwyr, a rhoi rheswm i ni gyfranogi.\nRydw i'n benderfynol o ddefnyddio ychydig fisoedd olaf yr ymgyrch hon i werthu gwleidyddiaeth ddatganoledig fel prosiect sy'n werth i fyfyrwyr fynd ati i drefnu ac ymgyrchu drosto.\nRydw i'n gobeithio y byddwch chi i gyd yn ymuno â ni.\nDiolch yn fawr i chi - a mwynhewch weddill y gwin a'r bwyd!"\nucm Cymru myfyrwyr addysg gwleidyddiaeth maniffesto lansiad gaeaf nadolig


Ar Wib trwy hanes Cymru | Canolfan Hanes Uwchgwyrfai\nAr Wib trwy hanes Cymru\nTyrrodd dros gant o gynulleidfa frwd i Ganolfan Hanes Uwchgwyrfai, Clynnog Fawr, ddydd Sadwrn, 19 Hydref 2013 pan dreuliwyd y bore a’r prynhawn, bron i saith awr yn wir, mewn digwyddiad cwbl unigryw yn gwrando ar ddeuddeg siaradwr brwd yn adrodd Stori Cymru o’r dechreuad hyd at y cyfnod presennol.\nCyfyngwyd y sgyrsiau i ugain munud yr un a’r nod oedd agor cwr y llen ar hanes Cymru y’n hamddifadwyd ni oll rhag dysgu amdano yn yr ysgolion.Mae hyd yn oed Llywodraeth Cymru wedi sylweddoli o’r diwedd fod ein plant ysgol yn haeddu gwell a’u bod, y dyddiau hyn,yn ymwrthod â’r pwnc gan fod y nifer sy’n ei astudio fel rhan o’r “Cwricwlwm Hanes Cenedlaethol” yn gostwng bob blwyddyn, ac er bod rhannau ohono ar y Cwricwlwm, hanes ein gwlad o safbwynt Lloegr yw’r canllawiau hynny ac mae cymaint o ddewisiadau fel y bo’n bosibl i ysgolion ei anwybyddu yn llwyr.\nPwysleisiwyd drachefn a thrachefn nad atodiad i hanes Lloegr yw hanes Cymru, ond hanes pobl a thir sydd â’r hawl i fod yn sofran ar eu tomen eu hunain.\nY siaradwyr oedd: Yn eistedd: (o’r chwith): Dewi Williams, Rhys ap Rhisiart, Geraint Jones (Llywydd), Ieuan Wyn, Alwyn Pritchard, Dawi Griffiths; Yn sefyll (o’r chwith): Gareth Haulfryn Williams, Dr John Glyn, J. Dilwyn Williams, Howard Huws, Elfed Roberts, Dr. Gwawr Jones, Dafydd Glyn Jones.\nCRYNODEB O’R SGYRSIAU:\nAr Wib trwy wir hanes ein gwlad\nEin hen hen hanes hyd 383 OC\nPa mor bell yn ôl i lawr yr oesoedd y gallwn ni fynd yn ein hanes a gallu dweud i sicrwydd mai ni oedd yno ar unrhyw bwynt yn y llinell amser?\nOes modd dweud?\nWrth olrhain ein hanes drwy’r milenia maith, fe welwn fod yna, yn y cyfnod cyn-hanes, yng nghydblethiad pobloedd yr Oes Gerrig Ganol ac Oes Newydd y Cerrig, ryw awgrym o’r dechreuad. Gwelwn fod rhai o’r nodweddion a berthynai iddyn nhw, o dipyn i beth, yn cydgrynhoi ac yn ymblethu ac yn ymdebygu wrth iddyn nhw gyd-fyw’n hir yn yr un diriogaeth gan rannu arferion ac ieithoedd.\nA’r bobloedd hynny, ymhen amser, a ymffurfiodd yn llwythau, y llwythau Brythonig hynny a wynebodd holl rym yr Ymerodraeth Rufeinig. O rai o’r llwythau hynny, a thrwy gydymdreiddiad tir ac iaith, y ganwyd ein cenedl ni.\n383-700 O Facsen i Gadwaladr\nDafydd Glyn Jones\n‘Oesoedd Tywyll’ ein hanes. Eto mae ambell amlinell yn eglur ddigon. Macsen Wledig neu beidio, mae llengoedd Rhufain yn ymadael ychydig cyn troad y 5ed ganrif, gan adael y Brytaniaid lled-Rufeinedig, lled-Gristionedig i geisio ymdopi drostynt eu hunain. Yr hyn a wnaethant ohoni yw ein stori.\nAr ddechrau ein cyfnod maent yn trigiannu ar draws gorllewin Prydain, o’r Hen Ogledd hyd Gernyw. Erbyn diwedd ein cyfnod, Cymru yw eu gwlad, a’i therfynau fwy neu lai fel yr ydym ni’n eu hadnabod. Mae Cadwaladr Fendigaid yn derbyn hynny. Oddeutu hanner ffordd drwy’r cyfnod, dyweder canol y 6ed ganrif, fe gwblheir proses o newid naturiol ar y Frythoneg Ladinedig nes rhoi inni iaith newydd ei gwedd. Cymraeg.\nYr oedd ynddi lenyddiaeth bron o’r cychwyn. Trwy lafur ac ymroddiad dwy neu dair cenhedlaeth o bobl dduwiol,y Saint fel yr ydym yn eu galw, fe wreiddiodd Cristnogaeth yn gryf, a daeth Cymru’n wlad y llannau.\nUn o’r Saint hyn, Gildas, yw hanesydd cyntaf y Cymry (er na byddai ef yn eu galw’n hynny), ac fe roes gychwyn i’r stori amdanynt yn colli eu gwlad, Ynys Brydain, oherwydd eu pechodau. Yma, yn ôl traddodiad, y digwydd trychineb sylfaenol ein hanes, camgymeriad neu ‘frad’ Gwrtheyrn. Cafwyd llwyddiannau hefyd, dan arweiniad Emrys Wledig, ac wedyn yr Arthur na wyddom ond y nesaf peth i ddim amdano gydag unrhyw sicrwydd, ond a dyfodd yn arwr chwedl gydwladol anferth. Llwyddiant nodedig iawn arall, er y byddai’n dda gwybod llawer mwy amdano: gwladychiad Cunedda Wledig a’i ‘feibion’. Mewn cerdd o tua’r 630au, wele inni’r gair ‘Cymry’. Tua chanol y 5ed ganrif efallai, dyma arysgrifau Lladin Penmachno, ‘y gwir arysgrifau Rhufeinig olaf yn y byd’ fel y dywedodd rhywun; un ohonynt yn coffáu ‘dinesydd o Wynedd’. A thua’r flwyddyn 700, ar faen yn Nhywyn, Meirion, dyma’r Cymraeg ysgrifenedig cyntaf.\n700 – 950 : Wynebu ‘gwynt milain y Sais’\nY Paganiaid Duon – ac Oes Aur Cyfraith Hywel\nRoedd y teyrnasoedd Cymreig yn wynebu bygythiad sylweddol o du teyrnas Seisnig Mersia am ran helaeth o’r wythfed ganrif, gyda Phowys yn brwydro’n galed i ddal y llif enbyd yn ôl. Eto cafodd Powys arweinwyr cadarn fel Cyngen yn ystod y cyfnod hwn i amddiffyn y dreftadaeth. I’r cyfnod yma y perthyn y cylchoedd o englynion a elwir ‘Y Canu Englynol’, gyda Llywarch Hen yn hiraethu ar ôl ei feibion a llosgi llys Pengwern ac anrheithio’r Dref Wen ymysg pethau eraill.\nEr gwaethaf helbulon yr oes parhâi’r mynachlogydd a’r clasau Cymreig – fel Llanilltud Fawr, Llancarfan a Llanbadarn Fawr – yn ganolfannau dysg lle cynhyrchid llawysgrifau hynod gain. Roedd crefftwyr Cymreig hefyd yn cynhyrchu gwaith metel o safon uchel.\nYn 818 daeth Merfyn Frych yn frenin Môn gan ddod yn arweinydd Gwynedd gyfan yn fuan. Yn ystod ei deyrnasiad dwysaodd ymosodiadau’r Llychlynwyr ar Gymru, yn ogystal â’r bygythiad cyson o du teyrnas Mersia. Llwyddodd ei fab, Rhodri Mawr, i uno teyrnasoedd Gwynedd a Phowys ac, yn ddiweddarach, ymestynnodd ei awdurdod dros Geredigion ac Ystrad Tywi. Roedd bri ar ddysg a diwylliant yn llys Merfyn Frych a Rhodri a dyma pryd mae’n debyg y dechreuwyd croniclo hanes y Cymry a chyfnod ysgrifennu’r ‘Historia Brittonum’ a briodolir i Nennius.\nYn dilyn marwolaeth Rhodri mewn brwydr yn erbyn y Saeson yn 877 cafwyd cyfnod eithriadol o gythryblus yn niwedd y nawfed ganrif gyda chyrchoedd enbyd gan y Daniaid yn arbennig. Ond daeth cyfnod mwy sefydlog gyda theyrnasiad Idwal yng Ngwynedd yn hanner cyntaf y ddegfed ganrif ac, yn arbennig, ei gefnder, Hywel ap Cadell – Hywel Dda – yn y Deheubarth. Yn ystod ei deyrnasiad hir galwodd Hywel gynulliad yn ei lys yn Hendy-gwyn ar Daf i roi trefn ac undod i gyfreithiau Cymru.\n950-1137: O Ansefydlogrwydd dybryd at rym Gruffudd ap Cynan\nRhys ap Rhisiart\nWedi 950 arweiniodd y methiant i barhau undod a heddwch blynyddoedd olaf teyrnasiad Hywel Dda at ymron ganrif o ymryson diffrwyth yn yr ymdrech i greu rhyw fath o wladwriaeth Gymreig. Roedd y teyrnasoedd Cymreig mewn ymrafaelion cyson â’i gilydd ac, o ganlyniad, rhanedig fu ein hymdrechion yn wyneb bygythiadau o’r dwyrain (Lloegr) a thros y môr (y Llychlynwyr).\nGydol ein cyfnod cofnoda’r Brut enghreifftiau cignoeth o gamwri a dialedd rhwng tylwyth a theyrnas, ynghyd ag erchyllterau o arteithio a difetha.\nY duedd mewn gwersi hanes fu clodfori campau Llywelyn ap Gruffydd, Gruffudd ap Cynan, Rhys ap Tewdwr a Gruffydd ap Rhys. Ni roddwyd sylw i eraill, ond y gwir yw y bu rhyfelwyr grymus, galluog, llai enwog a lwyddodd i reoli mewn awyrgylch wleidyddol dreisgar, gan ddangos medrusrwydd, doethineb a threiddgarwch mewn materion gwladol, a llwyddo i noddi diwylliant, celfyddyd a chrefydd yn yr amseroedd anodd hyn. Bydd cyfle i dynnu rhai o’r cysgodion: Meibion Idwal Foel, Maredudd ab Owain, Llywelyn ap Seisyllt, ac yn y blaen.\nYr unfed ganrif ar ddeg yw un o gyfnodau mwyaf cymhleth hanes Cymru. Dyrchafwyd brenhinoedd newydd gan ddarostwng grym hil Merfyn Frych. Yna, unwyd yr holl wlad, o fôr i fôr, dan Gruffudd ap Llywelyn ap Seisyllt, a gyhoeddwyd yn frenin dros Gymru oll yn 1056. Bu’n teyrnasu’n llwyddiannus dros ei deyrnas helaeth am rai blynyddoedd nes ei ladd yn 1063 gan y Saeson wedi iddo gael ei fradychu i’w dwylo.\nYmdreiddiodd trachwant di-dostur a digyfaddawd y Normaniaid yn donnau mileinig dros ein gwlad wedi iddynt ddod i rym yn Lloegr yn 1066.Gyda dyfodiad Arglwyddi Normanaidd y Mers yn y 1070au ddaeth yn gyfyng ar y Cymry.\nGanwyd Gruffudd ap Cynan yn 1055 yn Nulyn, ond fe’i magwyd yn ymwybodol o’i etifeddiaeth yng Nghymu. Daeth gyda byddin i’r parthau hyn yn 1075 ond fe’i trechwyd gan Drahaearn ap Caradog ym mrwydr Bron yr Erw. Cafodd fuddugoliaeth yn 1081 mewn cynghrair â Rhys ap Tewdwr ym mrwydr Mynydd Carn. Sicrhaodd y frwydr hon olyniaeth llywodraeth hil Gruffudd ap Cynan a Rhys ap Tewdwr yng Nghymru o hyn ymlaen. Wedi cyfnod o frwydro yn erbyn y Norman, sicrhaodd Gruffudd ap Cynan ei deyrnas yng Ngwynedd, a bu heddwch am ymron 40 o flynyddoedd. Dyma gyfnod cofnodi’r Mabinogi, cyfnod plannu coedwigoedd a gerddi, cyfnod codi eglwysi mawrion yn y prif lysoedd ‘nes bod Gwynedd yn disgleirio ag eglwysi gwyngalchog megis y ffurfafen a’r sêr’. Bu farw Gruffudd ap Cynan yn 1137.\n1137-1318 : Oes Owain Gwynedd, Yr Arglwydd Rhys a’r ddau Lywelyn\nOlynwyd Gruffudd ap Cynan yn 1137 gan Owain, yr hynaf o’i feibion adeg ei farw, gan etifeddu teyrnas Gwynedd.\nMeddiannodd Geredigion a chreu cynghrair efo Deheubarth, ac adennill Iâl a Thegeingl yn y gogledd-ddwyrain gyda chymorth Rhys ap Gruffudd (Yr Arglwydd Rhys) fel bod Gwynedd yn un o Ddyfi i Ddyfrdwy. Methiant fu ymdrech Harri II i oresgyn Cymru yn 1165, gydag Owain erbyn hynny yn arweinydd Pura Walia – y Gymru Gymreig – yn erbyn gormes coron Loegr yng Nghymru. Defnyddiai Owain y teitl ‘Brenin Cymru’, ‘Tywysog Cymru’ a ‘Tywysog y Cymry’.\nDaeth Rhys ap Gruffudd (Yr Arglwydd Rhys) yn Dywysog Deheubarth yn 1155. Roedd Henry II, brenin Lloegr, yn dwyn pwysau ar y Cymry ac yn hawlio gwrogaeth ganddynt. Gwnaeth Rhys gynghrair ag Owain Gwynedd, ac yn dilyn methiant Henry II ar lethrau’r Berwyn yn 1165, cymerodd Rhys weddill ei diroedd ein hun yn ôl i’w feddiant.\nBu’n gefnogwr hael i Urdd y Sistersiaid a llywyddodd dros gynulliad o feirdd a chantorion yn Aberteifi yn 1176. Yn dilyn marwolaeth Owain Gwynedd yn 1170, Rhys oedd yr arweinydd grymusaf ymhlith y Cymry hyd ei farw yntau yn 1197. ‘Tywysog Deheubarth’ oedd ei deitl arferol ond mae dwy ddogfen o’i eiddo sy’n dwyn y teitl ‘Tywysog Cymru’ a ‘Thywysog y Cymry’.\nYng Ngwynedd, pan fu farw Owain Gwynedd yn 1170, rhannwyd y deyrnas rhwng dau fab iddo, Dafydd a Rhodri ond, erbyn 1200, roedd Llywelyn ap Iorwerth, nai iddynt, wedi cipio’r awenau a dod yn ‘Dywysog Aberffraw ac Arglwydd Eryri’. Yn ystod ei deyrnasiad llwyddodd Llywelyn Fawr i dderbyn gwrogaeth tywysogion Powys a Deheubarth, gan weithredu fel Tywysog Cymru er na ddefnyddiodd y teitl. Roedd cynulliad y tywysogion yn Aberdyfi yn 1215 yn ddatblygiad pwysig yn hanes Cymru. Bu Llywelyn yn gynheiliad hael i’r beirdd ac i’r llannau a’r Urddau Mynachaidd. Pan fu farw yn 1240, roedd wedi teyrnasu am 40 mlynedd, a daeth Dafydd, ei fab o’i briodas â Siwan, i ’w olynu hyd at ei farw yntau yn 1246.\nBu farw Gruffudd, mab arall Llywelyn Fawr, yn 1244 wrth geisio dianc o’r Twr Gwyn yn Llundain, ac yn dilyn Brwydr Bryn Derwin rhwng ei feibion yn 1255, daeth Llywelyn ap Gruffudd yn llywodraethwr Gwynedd Uwch Conwy. Ymhen blwyddyn roedd yn rheoli Gwynedd i gyd ac erbyn 1258 roedd yn defnyddio’r teitl Tywysog Cymru. Yng Nghytundeb Trefaldwyn yn 1267, cydnabu Harri III, brenin Lloegr, a’r Pab hawl Llywelyn ap Gruffudd i’w alw ei hun yn Dywysog Cymru. Yn ystod y rhyfel olaf rhwng Cymru a Lloegr, lladdwyd Llywelyn trwy frad ger Cilmeri ym Mhowys ar 11 Rhagfyr, 1282, y diwrnod mwyaf tyngedfennol yn hanes Cymru.\nDaeth ei frawd, Dafydd ap Gruffudd, i barhau’r gwrthsafiad ond fe’i dienyddiwyd yn 1283. Dinistriwyd y llysoedd Cymreig ac ymhen blwyddyn cafwyd Statud Rhuddlan i gadarnhau’r goresgyniad ac ad-drefnu bywyd Cymru.\nDisodlwyd Cyfraith Hywel gan y Gyfraith Seisnig, a’r cymydau, y cantrefi, y llysoedd a’r maerdrefi gan drefn lywodraethol Seisnig. Cychwynnodd Edward I ar y gorchwyl o godi cestyll cadarn i warchod yr hyn yr oedd wedi ei feddiannu trwy goncwest.\nYn ystod y blynyddoedd dilynol cafwyd tri gwrthryfel o bwys. Y cyntaf oedd yn Neheubarth yn 1287 dan arweiniad Rhys ap Maredudd, gor-wyr i’r Arglwydd Rhys. Yng Ngwynedd yn 1294 y cododd yr ail wrthryfel, o dan arweiniad Madog ap Llywelyn, gwr o dras Owain Gwynedd a allai hawlio’r teitl ‘Tywysog Cymru’, ac ymledodd i’r de dan arweiniad Cynan ap Meredudd, Maelgwn ap Rhys a Morgan ap Meredudd. Llywelyn ap Gruffudd ap Rhys (Llywelyn Bren) oedd arweinydd y trydydd gwrthryfel, a barhaodd o 1316 tan 1318.\n1318-1536 : Cyni economaidd, Gwrthryfel Glyndwr a’r Deddfau Uno\nDrwy’r bedwaredd ganrif ar ddeg roedd Cymru’n glytwaith o wahanol arglwyddiaethau ac roedd gwreng a bonedd fel ei gilydd yn gorfod ymgodymu â threfn a chyfraith estronol a dirywiad economaidd a ddwysaodd wrth i’r ganrif fynd yn ei blaen. Hefyd ymwelodd Y Pla Du â Chymru am y tro cyntaf rhwng 1349 a 1352 gan achosi dioddefaint dychrynllyd.\nGwelwyd anniddigrwydd cynyddol ymysg yr uchelwyr Cymreig ac yn 1372 cyhoeddodd Owain Lawgoch, a oedd o linach Llywelyn ap Gruffudd, ei hun yn Dywysog Cymru. Roedd coron Lloegr yn ei ystyried yn gymaint o fygythiad nes iddi gyflogi ysbïwr i’w lofruddio yn Ffrainc.\nDechreuodd gwrthryfel Owain Glyndwr yn 1400 ac am rai blynyddoedd cafodd lwyddiannau rhyfeddol, gan gipio’r mwyafrif o’r cestyll Seisnig a sefydlu ei awdurdod dros Gymru gyfan i bob pwrpas. Roedd yn wr gyda gweledigaeth gadarn am Gymru unedig, addysgedig a chyfiawn a fyddai’n gweithredu fel gwladwriaeth sofran ymysg gwledydd Ewrop.\nYn dilyn trechu gwrthryfel Glyndwr bu cyfnod o wasgu enbyd ar y Cymry a chafodd y wlad hefyd ei sugno i mewn i Ryfel y Rhosynnau, a rwygodd Loegr am dalp helaeth o’r bymthegfed ganrif, wrth i rai o’r uchelwyr Cymreig ochri naill ai gyda phlaid Lancaster neu Iorc.\nDaeth Harri Tudur i orsedd Lloegr fel Harri’r VII yn 1485, ond ei fab ef, Harri’r VIII a fynnodd dynnu pob arlliw o sofraniaeth oddi ar Gymru drwy’r Deddfau Uno a basiwyd yn 1536 a 1542 ac a ymgorfforodd Gymru yn rhan o deyrnas Lloegr.\n1317 Cymru’n glytwaith o ddegau o wahanol arglwyddiaethau.\n1317-1340au Dod i arfer â’r drefn newydd.\n1340au Anniddigrwydd ymysg yr uchelwyr Cymreig.\n1349-1352 Y Pla’n taro Cymru am y tro cyntaf.\n1352-1400 Dirywiad economaidd, ac anniddigrwydd cynyddol.\n1372 Owain Lawgoch yn ei gyhoeddi ei hun yn Dywysog Cymru.\n1378 Llofruddio Owain Lawgoch.\n1400 Dechrau gwrthryfel Glyndwr.\n1401-1402 Deddfu yn erbyn y Cymry.\n1426 Diwedd y gwrthryfel, a’i ganlyniadau.\n1455 Brwydr gyntaf St Albans: dechrau Rhyfeloedd y Rhosynnau.\n1468 Ymgyrch William Herbert yng Ngwynedd.\n1485 Brwydr Bosworth: coroni Harri Tudur yn Frenin Lloegr.\n1497 Brwydr Blackheath: diwedd Rhyfeloedd y Rhosynnau.\n1534 Penodi’r Esgob Rowland Lee yn Llywydd Cyngor y Gororau.\n1536 Y Ddeddf Uno Gyntaf.\n1542 Yr Ail Ddeddf Uno.\n1537-1662 : Gwaddol y Deddfau Uno\nProtestaniaeth a Phiwritaniaeth\nNatur y gymdeithas\n(b) Y wlad a’r dref\n(c) Haenau cymdeithas\n(ch) Amaethyddiaeth a diwydiant\nGwaddol Y Deddfau Uno\n(a) Rowland Lee\n(b) Deddf 1543\n(c) Arwyddocâd cymal yr iaith\n(a) 1533 – 53 goruchafiaeth eglwysig\n(b) Diddymu’r mynachlogydd\n(c) Llyfrau defosiynol cynnar\n(ch) Adfer Catholigiaeth\n(d) Cytundeb 1559\n(dd) Y Gwrth-ddiwygiad\n(e) Y Testament Newydd, Llyfr Gweddi a’r Beibl Cymraeg\n4) Y Dadeni Dysg\n(b) Yr Iaith Gymraeg\n(c) Hanes Cymru\nYr ail ganrif ar bymtheg\n(a) Y brenin a’r senedd\n(b) Dewis ochr\n(c) Rhyfela 1642 – 49\n(a) John Penry 1589 – 93\n(c) Sectau anghydffurfiol 1653 – 60\n1663-1734 : Cyfnod yr ystadau mawr\nCynnydd ymneilltuaeth a dechrau diwydiannaeth\nDr. Gwawr Jones\nWedi’r Adferiad, cafwyd mesurau i geisio cosbi’r rhai oedd yn gefnogol i’r Werinlywodraeth. Fel canlyniad, nid peth hawdd oedd bod yn un o’r hen Ymneilltuwyr – yr Annibynwyr, y Bedyddwyr a’r Crynwyr. Parhaodd y cyfyngu ar ddinasyddiaeth lawn iddynt am dros ddau gan mlynedd. Ond yr oedd crib y Sefydliad wedi ei thorri, ac ni fyddai pethau’n union yr un fath wedyn ag yr oeddent cynt.\nDaeth ystadau mawr i fodolaeth, a’u perchnogion yn Saeson. Trwy gyd-ddigwyddiadau rhyfedd, methodd nifer o dirfeddianwyr â gadael meibion i etifeddu, a phriododd eu haeresau â Saeson. Trwy hyn, torrwyd cysylltiad diwylliannol rhwng landlord a thenant, gyda diflaniad y bardd teulu bron yn llwyr. Crëwyd tensiwn cymdeithasol, yn arbennig lle’r oedd y tenantiaid yn Anghydffurfwyr, a’r meistr tir yn Eglwyswr. Ymhen hyn, y meistr tir oedd yn rheoli’r gyfraith a chrefydd, gan mai ef oedd yn penodi ustusiaid a chlerigwyr. Ganddo ef hefyd oedd yr hawl i anfon dynion i ryfel, heb unrhyw iawn i benteulu petae’n cael ei ladd neu ei glwyfo.\nGan nad oedd yr hen brifysgolion yn agored i’r Ymneilltuwyr, agorwyd Academïau ganddynt o safon uchel iawn.\nYn wahanol i’r hen brifysgolion, dysgai’r Academïau wyddoniaeth; cynhyrchwyd diwydianwyr arloesol, yn ogystal â gweinidogion i’r eglwysi, athrawon, athronwyr a gwleidyddion. Trwy ddatblygu diwydiannau newydd, yn y man crëwyd gwaith yng Nghymru gan sicrhau ardaloedd o boblogaeth ddwys a chymdogaethau bywiog lle’r oedd y Gymraeg yn gryf.\nTorri tir newydd mewn sawl maes oedd byrdwn y cyfnod, gan fod dadlau rhwng carfannau gwahanol yn miniogi’r meddwl. Rhyddhawyd dychymyg a gwreiddioldeb llawer o’n meddyliau gorau, gan arwain at gyhoeddi llawer mwy o lyfrau, cynnig esboniadau newydd o’r byd o’n cwmpas, cofnodi trysorau’r gorffennol ac ymdrechu i gael mwy o gyfiawnder i drwch y boblogaeth. Hyn i gyd pan yr oedd y broses o fyw o ddydd i ddydd yn anodd a didrugaredd.\nPam gwnaeth hyn oll ddigwydd pan wnaeth o? Efallai bod esboniad…….\n1735 – 1811 : Y Diwygiad Methodistaidd, Twf Addysg a’r Chwyldro Diwydiannol\nCafodd Hywel Harris dröedigaeth yn 1735 a dyna, mewn gwirionedd, ddechrau’r Diwygiad Methodistaidd neu’r Diwygiad Efengylaidd. Y ddau arloeswr arall gyda Harris yn ystod cyfnod cyntaf y Diwygiad oedd Daniel Rowland, Llangeitho, a William Williams, yr emynydd mawr o Bantycelyn. Drwy’r ddeunawfed ganrif aeth y diwygiad o nerth i nerth gyda seiadau ac achosion yn cael eu sefydlu ledled Cymru.\nI gyd-fynd â’r Diwygiad gwelwyd galw cynyddol am addysg a dysgu darllen, yn arbennig er mwyn darllen y Beibl a llyfrau defosiynol eraill. O’r 1730au ymlaen sefydlwyd ysgolion Gruffydd Jones, Llanddowror. Erbyn 1761 roedd tua 3500 o ysgolion wedi’u sefydlu ac yn agos i 200,000 o bobl wedi dysgu darllen. At ddiwedd y ganrif hefyd gwelwyd sefydlu’r Ysgolion Sul dan arweiniad Thomas Charles.\nOnd roedd yna Gymru arall hefyd – Cymru’r anterliwt a’r dafarn a’r gwyliau mabsant. Bu Twm o’r Nant fyw drwy’r rhan fwyaf o’r cyfnod dan sylw, gan gael ei eni yn 1739 a marw yn 1810.\nGwelwyd gwreiddiau’r Chwyldro Diwydiannol o ganol y ddeunawfed ganrif ymlaen, gyda chloddio am gopr ym Mynydd Parys, plwm yn Sir y Fflint, glo yng nghymoedd y de a datblygiad y gweithfeydd haearn a dur yn yr ardaloedd hynny.\n1812-1859 : Cau’r tiroedd comin, oes y cynnydd ac oes y diwygiadau\nJohn Dilwyn Williams\nBu’r cyfnod rhwng sefydlu’r Methodistiaid yn enwad ar wahân yn 1811 a diwygiad crefyddol 1859 yn gyfnod o newid cymharol chwyldroadol yn hanes Cymru, yn amaethyddol, yn ddiwydiannol, yn gymdeithasol, yn grefyddol, yn ddiwylliannol ac yn wleidyddol.\nDyma benllanw cyfnod cau’r tiroedd comin pan oedd grym y landlordiaid Seisnigedig yn amlwg. Gwlad o ystadau mawrion oedd Cymru’r bedwaredd ganrif ar bymtheg, gydag o leiaf dri chwarter ffermwyr Cymru yn denantiaid.\nDaeth diwydiant yn rhan amlwg o fywyd Cymru gyda thwf a datblygiad y meysydd glo a haearn, yn y de yn bennaf, a’r chwareli llechi yn y gogledd. Cynyddodd y boblogaeth rhwng 1801 ac 1851 o 541,546 i 1,163,139.\nBu twf mewn Anghydffurfiaeth. Erbyn 1851 roedd 80% o boblogaeth Cymru yn eu hystyried eu hunain yn anghydffurfwyr a chyda diwygiad 1859 ychwnegwyd tua 80,000 at eu nifer. Yn sgil hyn bu terfyn ar lawer o hen arferion a difyrion gwerin. Er bod Methodistiaeth yn ddigon ceidwadol ar y dechrau, bu cynnydd yn ystod y cyfnod mewn radicaliaeth o du’r anghydffurfwyr. Er gwaethaf terfysgoedd y cyfnod ni welwyd ffrwyth y radicaliaeth honno tan ar ôl y cyfnod dan sylw. Gwelwyd datblygiad papurau newydd a chyhoeddi cylchgronau. Bu twf mewn eisteddfodau ond bu Seisnigo arnynt hefyd i blesio’r tifeddianwyr. Cyfnod o ddeuoliaethau.\n1819 – Y llinell “Rhoi angen un rhwng y naw” o Awdl Elusengarwch Dewi Wyn o Eifion yn cyfleu tlodi’r cyfnod.\nCyhoeddi Cyffes Ffydd y Methodistiaid Calfinaidd.\n1830 – Diddymu Llys y Sesiwn Fawr, y symbol olaf o arwahanrwydd Cymru.\n1831 – Terfysgoedd Merthyr a chrogi Dic Penderyn.\n1832 – Deddf Diwygio’r Senedd.\n1834 – Deddf y Tlodion a sefydlu’r drefn o godi wyrcws ym mhob Undeb o blwyfi.\n1836 – Deddf Cofrestru. Cael priodi mewn capeli.\n1839 – Terfysg y Siartwyr a chyrch Casnewydd.\n1840au – Twf y Mudiad Dirwest.\n1839-43 – Helynt y Beca.\n1847 – Adroddiad addysg – “Brad y Llyfrau Gleision”.\n1851 – Cyfrifiad Crefyddol.\n1856 – Cyfansoddi “Hen Wlad fy Nhadau”\n1859 – Diwygiad Crefyddol\n1860–1925 : Gormes ac ymfudo, sefydliadau cenedlaethol,\ncynnydd Rhyddfrydiaeth a lladdfa’r Rhyfel Mawr\nGareth Haulfryn Williams\nRoedd pobl Cymru ail hanner y bedwaredd ganrif ar bymtheg yn llythrennog iawn, diolch yn bennaf i ymdrechion y capeli. Ysywaeth, gyda datblygiad addysg statudol ffurfiol daeth dylanwad Saesneg cryf.\nMygodd hyn, ynghyd â theyrngarwch di-gwestiwn i’r frenhiniaeth Seisnig, unrhyw awch am ryddid politicaidd.\nRoedd gormes y landlordiaid Seisnig a’u hymlyniad wrth yr eglwys sefydledig yn gyrru pobl oddi ar y tir – rhai i weithio yn y diwydiannau trwm, y glofeydd a’r chwareli lle profwyd unwaith eto annhegwch ac ecsbloetio. Aeth miloedd dramor a gwelwyd sefydlu’r Wladfa ym 1865. Yn y mudo a’r diwydiannu hyn roedd am y tro cyntaf fygythiad gwirioneddol i’r iaith Gymraeg fel iaith y werin.\nYn nes ymlaen yn y ganrif, cafodd Cymry da’r cyfnod foddhad o weld sefydlu colegau prifysgol ac, wedyn, Prifysgol Cymru. Yn y man, sefydlwyd cyrff diwylliannol cenedlaethol megis y Llyfrgell Genedlaethol a’r Amgueddfa Genedlaethol. Roedd hyn yn fuddugoliaeth i ffrwd o genedlaetholdeb diwylliannol saff ond, er hynny, dichon i bethau fel hyn fygu dyheadau mwy radical.\nRoedd ysbrydoliaeth o Iwerddon, a’r mudiad cyffredinol o fewn y Blaid Ryddfrydol Brydeinig tuag at ‘ymreolaeth i bawb’, yn gyfle i ddeffro cenedlaetholdeb y Cymry. Ar ôl i ddynion cyffredin Cymru gael yr hawl i bleidlais gudd, ym 1872 llwyddodd y Blaid Ryddfrydol sawl gwaith i gipio bron bob sedd seneddol yng Nghymru. Arweiniodd hyn at sefydlu carfan Gymreig o fewn y blaid a gefnogid gan y mudiad gwlatgar, Cymru Fydd, dan arweiniad Tom Ellis. Tua 1895, roedd gobaith gwirioneddol y gallai Cymru ddod yn wlad â rhyw elfen fach o annibyniaeth ganddi. Chwalwyd y cwbl o fewn ychydig flynyddoedd, fodd bynnag, oherwydd marwolaeth Ellis ac agwedd Seisnigaidd Rhyddfrydwyr y De – ynghyd â diffyg sêl ar ran Lloyd George.\nAeth hwnnw ymlaen at bethau mawr Prydeinig gyda chefnogaeth ddall y Cymry, a edrychai arno bron fel y mab darogan er na chyfrannodd yn sylweddol at y bywyd cenedlaethol yng Nghymru. Nid oedd y rhan a chwaraeodd yn y Rhyfel Mawr o unrhyw fantais i Gymru, a chollodd miloedd lawer o Gymry eu bywydau oherwydd yr awch Imperialaidd a goleddid ganddo fo a’i debyg. Ar ôl y rhyfel, daeth yn gynyddol amlwg bod y Blaid Ryddfrydol yn gwanhau. Yn ei lle daeth y Blaid Lafur, â’i phwyslais ar ryng-genedlaetholdeb yn hytrach na chenedlaetholdeb, i ddenu cefnogaeth dorfol y Cymry.\n1865 Sefydlu’r Wladfa\n1870 Deddf Addysg Forster\n1881 Deddf Cau’r Tafarnau yng Nghymru\nFfurfio Cynghorau Sir, Dosbarth a Phlwyf\n1893 Sefydlu Prifysgol Cymru\nComisiwn Tir Cymru\n1907 Sefydlu’r Llyfrgell a’r Amgueddfa\n1914-1918 Y Rhyfel Mawr\n1920 Datgysylltu’r Eglwys yng Nghymru\n1926 – 2013 : Sefydlu’r Blaid Genedlaethol, Penyberth,\nTryweryn, Tynged yr Iaith ac wynebu’r dyfodol\n1925 Sefydlu’r Blaid Genedlaethol, gyda’i phwyslais mwyaf, yn gychwynnol o leiaf, ar warchod y diwylliant Cymraeg ei iaith.\nStreic ‘Genedlaethol’, yn ein hatgoffa mai cynni economaidd oedd yn blino’r mwyafrif o bobl Cymru, a bod eu hedrychiad hwy yn mynd i fod yn gynyddol tuag at y Blaid Lafur.\n1936 Sefydlu’r Ysgol Fomio, a’r Tân yn Llyn o ganlyniad i hynny, yn gweld ymchwydd mewn cenedlaetholdeb.\nYr Ail Ryfel Byd. Ton o Brydeindod yn amlygu gwendid y mudiad cenedlaethol Cymreig a thyndra o’i fewn at faterion megis pasiffistiaeth.\nYmdrechion dros newidiadau cyfansoddiadol yn araf ennill eu plwyf o fewn y Blaid, ac yn ehangach.\nY ddeiseb fawr dros Senedd i Gymru yn brawf o hyn, ac er amryw dro trwstan, y llafurio hwn yn dwyn rhyw ffurf ar ffrwyth erbyn diwedd y ganrif.\n1962-65 Boddi Tryweryn\n1962 Darlith ‘Tynged yr Iaith’ Saunders Lewis yn ymdrech i roi’r iaith yn ôl ar yr agenda, ac yn esgor ar wrthdystio sydd, yn ei dro, wedi ennill nifer o gonsesiynau i’r iaith.\n1969 Yr Arwisgo.\nMethiant y Refferendwm Ôl- Ddeddfwriaethol.\n1982 Sefydlu S4C.\n1993 Deddf Iaith a sefydlu Bwrdd yr Iaith Gymraeg.\nEnnill y Refferendwm Cyn-Ddeddfwriaethol o drwch blewyn.\n2001 Canlyniadau’r Cyfrifiad yn galonogol o ran niferoedd a chanran siaradwyr Cymraeg.\nDeddf Iaith Newydd. Diddymu Bwrdd yr Iaith Gymraeg.\n2011 Ennill Refferendwm ar bwerau deddfu gyda chefnogaeth eang ar draws Cymru.\n2013 Cyhoeddi canlyniadau Cyfrifiad 2011 yn dangos gostyngiad yn niferoedd ac yng nghanran siaradwyr y Gymraeg dros y wlad drwyddi draw\n‘Y Gymru Brydeinig’ yn parhau i ymestyn, ‘Welsh Wales’ yn sefydlog, y ‘Gymru Gymraeg’ dan warchae.\nProblemau a Sialensiau.\nAllfudo a Mewnfudo, Arfer Iaith a Throsglwyddiad Cenedliadol, Rhai Mythau a Chamsyniadau.\nYmatebion, Atebion, Argymhellion.\nCymhathu, Ymwybyddiaeth Iaith, Disgwrs, Gwleidyddiaeth.\nUn cof a roed i’n gofal, – ac un graig\nI’n gwrogaeth ddyfal;\nUn hanes yn ein cynnal,\nUn darn o dir yn ein dal.


Olwynion Concave |cyflenwr gwneuthurwr o Taiwan dosbarthwr cyfanwerthwr\nYchydig o bethau y mae angen i chi wybod amdanynt Olwynion Concave o'r Olwynion Concave gwneuthurwr, cyflenwr, cyfanwerthwr, dosbarthwr, a ffatri. Fel gwneuthurwr proffesiynol, cyflenwr ac allforiwr o ansawdd uchel Olwynion Concave, Mae ein ffatri yn mynnu egwyddorion gwella parhaus, ansawdd yn anad dim, a didwylledd i gydweithredu â chwsmeriaid gartref a thramor. Rydym yn edrych ymlaen at ddod yn gyflenwr llwydni dibynadwy yn y dyfodol agos.\nOlwynion Concave cynhyrchu ac yn cyflenwi dosbarthwr ffatri hefyd yn cyfanwerthwr - dros 91,305 brynwyr o gwmpas y byd ar carwheelrim.com\nI ddod o hyd i'r gorau a'i siopa Olwynion Concave, mae angen i chi wybod am yr ansawdd uchaf oOlwynion Concave gwneuthurwr, cyflenwr, cyfanwerthwr, dosbarthwr, OEM ac ODM o ffatri yn Taiwan. O ganlyniad i'n hansawdd uchel\na gwasanaeth rhagorol i gwsmeriaid, rydym wedi ennill rhwydwaith gwerthu byd-eang, mae ein holl gynhyrchion yn cydymffurfio â safonau ansawdd rhyngwladol ac yn cael eu gwerthfawrogi'n fawr mewn amrywiaeth o wahanol farchnadoedd ledled y byd.


Celfyddydau Rhyngwladol Cymru | WOMEX 2018 - Cyfle i Gyflwynwyr\nWOMEX 2018 - Cyfle i Gyflwynwyr\nCYFLE I GYFLWYNWYR\nYdych chi'n dathlu amrywiaeth? Ydych chi'n cynllunio rhaglenni sy'n cysylltu'r gymuned fyd-eang rydym yn byw ynddi â'ch cymunedau lleol, neu a yw'n fwriad gennych wneud hyn?\nRydym yn cynnig cyfle i gyflwynwyr o Gymru (mewn lleoliadau a gwyliau, hyrwyddwyr, rhaglenwyr cerddoriaeth ar gyfer y cynllun 'Noson Allan', ac mewn canolfannau celfyddydau cymunedol) i ddod i WOMEX '18 yn Las Palmas, Gran Canaria ym mis Hydref eleni.\nWOMEX yw marchnad broffesiynol, ryngwladol bwysicaf y byd cerdd. Mae'r ffair ryngwladol hon yn dod â gweithwyr proffesiynol o rychwant eang o arddulliau cerddorol ynghyd, nad oes mo'i debyg yn y byd gwyliau arddangos rhyngwladol; mae'n amrywio o'r gerddoriaeth fwyaf traddodiadol i'r gerddoriaeth gudd leol fyd-eang newydd, sy'n cynnwys diwylliannau gwerin, gwreiddiau, lleol ac alltud, a synau trefol ac electronig o bedwar ban byd, yn ogystal â chyfosodiadau cerddorol o'r rhain. Rhoddir croeso penodol i gerddoriaeth Jazz a chlasurol. Mae WOMEX hefyd yn cynnwys cyngherddau, cynadleddau, uwchgynhadledd DJ a ffilmiau dogfen.\nSaith llwyfan, dros 700 o gwmnïau arddangos, 80 o siaradwyr, ffilmiau, cyngerdd agoriadol a seremoni wobrwyo dros bum diwrnod llawn o rwydweithio - a nosweithiau braidd yn fyr.\nBydd Cerdd Cymru: Music Walesyn arwain stondin Cymru yn WOMEX '18 unwaith eto, gyda chymorth gan Celfyddydau Rhyngwladol Cymru a Chyngor Celfyddydau Cymru.\nMae ein cymunedau yn mynd trwy gyfnod o newid heb ei debyg o'r blaen. Rydym am gefnogi newid cadarnhaol a dathlu gwahaniaeth lle bynnag y gwelir – o ran hil, rhyw, rhywioldeb, oedran, iaith ac anabledd. Rydym am ddod â'r byd i'n cymunedau, a chyflwyno ein cymunedau i'r byd.\nByddwch yn gyflwynydd (mewn lleoliad neu ŵyl, hyrwyddwr, rhaglennydd cerddoriaeth ar gyfer y cynllun 'Noson Allan', neu mewn canolfannau celfyddydau cymunedol) yng Nghymru, sy'n frwdfrydig dros amrywiaeth yn y byd ac yn ei dathlu, a bydd gennych y gallu i gyflwyno artistiaid rhyngwladol a'u cysylltu â'ch cymunedau lleol yng Nghymru.\nFel cynrychiolydd, byddwch yn cael y cyfle i ddatblygu eich gwaith rhaglennu a'ch rhwydwaith gyda'r farchnad gerddorol fwyaf yn y byd.\nRydym yn gobeithio cefnogi'r rhai hynny sydd wedi ymrwymo i amrywiaeth a dod o hyd i ffyrdd o gysylltu cymunedau yng Nghymru â'r byd a chysylltu cymunedau'r byd â Chymru trwy gyfrwng cerddoriaeth, a'r rhai a all gefnogi diwylliant Cymru yn rhyngwladol a bod yn weithgar wrth gefnogi ein gweledigaeth o ran amrywiaeth drwy ymweld â WOMEX gyda'n cymorth.\nRydym yn disgwyl i chi fanteisio ar y cyfle hwn a chydweithio gyda Celfyddydau Rhyngwladol Cymru a Chyngor Celfyddydau Cymru i gyflawni'r amcanion a amlinellir uchod.\nByddwn yn rhoi blaenoriaeth i'r rhai hynny nad ydynt wedi bod i WOMEX o'r blaen a/neu y rhai hynny sy'n awyddus i ganolbwyntio'n benodol ar ymgysylltu â'r gymuned a gweithio gyda chynulleidfaoedd dan anfantais.\nEnw, sefydliad, cyfeiriad, proffiliau ar y cyfryngau cymdeithasol\nBywgraffiad cryno o 100 gair\nDau ffotograff o ansawdd uchel\nManylion cyswllt y rhai o'ch sefydliad a fyddai'n dod i WOMEX ar eich rhan\nAtebwch y cwestiynau isod\nBeth y mae'r cyfle hwn yn ei olygu i chi, eich gweledigaeth a'ch rhaglen?\nSut ydych chi'n rhagweld y byddwch yn defnyddio'r cyfle hwn i gysylltu â'r rhwydwaith cerddoriaeth fyd-eang, a phwy fydden nhw (h.y. artistiaid, asiantiaid o'r DU, asiantiaid rhyngwladol, rhaglenwyr gwyliau ac ati).\nPan fyddwch yn dychwelyd, rhowch enghraifft o sut y byddwch yn rhaglennu gwaith rhyngwladol (artistiaid) a sut fyddech chi'n cyflawni hyn? (Hynny yw, pa gynlluniau fyddai'n berthnasol i hyn, megis cynllun 'Noson Allan' Cyngor Celfyddydau Cymru).\nY dyddiad cau ar gyfer ceisiadau yw 5pm ar ddydd Llun 13 Awst. Os ydych yn llwyddiannus, mae'n rhaid i chi gadarnhau eich bod yn awyddus i gymryd rhan cyn diwedd y dydd ar ddydd Iau 16 Awst.\nAnfonwch eich cais wedi’i gwblhau at info@wai.org.uk â ‘WOMEX 18 CYFLWYNWR’ yn y llinell pwnc.\nYr hyn y byddwn yn ei drefnu a thalu amdano (gwerth tua 900 Ewro):\nLlety a rennir â chynrychiolwyr eraill o Gymru (24 – 28 Hydref);\nYr hyn rydym yn disgwyl i chi ei drefnu a thalu amdano:\nTeithio i Las Palmas, Gran Canaria ac oddi yno (mae tocyn dychwelyd ar awyren tua £300);\nUnrhyw gostau ychwanegol sy'n gysylltiedig â'r daith.\nMae cyfraniad Celfyddydau Rhyngwladol Cymru yn cyfateb i 70% o gyfanswm cost y daith.\nBydd sesiwn friffio cyn yr ymweliad, a byddwch yn cael cymorth a chyngor cyn ac yn ystod yr ymweliad gan Cerdd Cymru: Music Wales a Celfyddydau Rhyngwladol Cymru.\nBydd uchafswm o dri lle.\nMae'n rhaid i chi fod ar gael i gymryd rhan yn ystod cyfnod WOMEX ar ei hyd (24 Hydref i 28 Hydref 2018).


Gêm Aero Acrobat. Chwarae rhad ac am ddim ar-lein\nGêm Aero Acrobat Ar-lein\nGêm Disgrifiad: Mae pawb sy'n caru y triciau gwahanol o'r awyr a dim ond wrth ei bodd i hedfan ar awyren, rydym yn gwahodd i chwarae ynghyd â ein harwr, beiddgar acrobat awyr. Mae ganddo goron ychydig o driciau, megis codi peli ar y cyflymder neu blymio i mewn i'r cylch, a leolir ar lefelau gwahanol. Cwblhewch y gêm gyfan a dangos yr hyn y gallwch ei wneud.\nMae pawb sy'n caru y triciau gwahanol o'r awyr a dim ond wrth ei bodd i hedfan ar awyren, rydym yn gwahodd i chwarae ynghyd â ein harwr, beiddgar acrobat awyr.\n© playgame24.com - gêm ar-lein rhad ac am ddim Aero Acrobat () Chwarae\nfflachia herwhela ar-lein Aero Acrobat rhad ac am ddim.. Peidiwch ag anghofio sgorio'ch y gêm hon Aero Acrobat a rhannu gêm hon gyda'ch ffrindiau gorau.


XXXXXXXL Dillad hen - InternetAges Free Shipping\n/ Maint y dillad: XXXXXXXL dileu pob Hidlydd\nXXXXXXXL Dillad hen\nGwelsom 1 XXXXXXXL Dillad hen: 1 - 1\nA oes gennych ddiddordeb mewn ffasiwn Vintage arddull? Mae'r Internetages.com yn gwerthu XXXXXXXL Dillad hen fforddiadwy o ansawdd uchel. Mae nifer o opsiynau ar gael ar gyfer XXXXXXXL Dillad hen. Pa bynnag gynnyrch y byddwch yn ei brynu ar ein gwefan, byddwn yn cyflwyno i chi gyda llongau am ddim. Porwch drwy'r siop ar-lein nawr a dewch o hyd i'r XXXXXXXL Dillad hen cywir ar gyfer eich anghenion. Ar wahân i PayPal a cherdyn credyd, gallwch hefyd dalu trwy ddulliau talu lleol sydd ar gael yn eich gwlad. Yn ogystal â llongau economi sy'n rhad ac am ddim, rydym hefyd yn darparu llongau cyflym fel FedEx a DHL a all gyflwyno eich eitemau o fewn saith diwrnod. Yn fwy na hynny, os nad ydych yn fodlon ar XXXXXXXL Dillad hen o'n gwefan, bydd swm llawn yr arian yn cael ei ad-dalu i chi.\nXXXXXXXL Dillad hen Ar lein\nLlongau am ddim XXXXXXXL Dillad hen\nBrynu XXXXXXXL Dillad hen Ar lein\nPrynwch ansawdd uchel XXXXXXXL Dillad hen ar-lein nawr gyda llongau am ddim! O Internetages.com, gallwch archebu XXXXXXXL Dillad hen y 1920au, 1930au, 1940au, 1950au, 1960au, 1970au, 1980au, a'r 1990au. Byddwn yn llonyddu eich archeb o fewn 24 awr ni waeth ym mha ddinas y cewch eich lleoli, e.e. Efrog newydd, Buenos Aires, Canberra, Fienna, Minsk, Brwsel, Brasilia, Sofia, Ottawa, Santiago, Havana, Prague, Copenhagen, Cairo, Tallinn, Helsinki, Paris, ac ati. Wrth archebu XXXXXXXL Dillad hen yn ystod gwyliau, fel dydd y flwyddyn newydd, Sul y mamau, a diolchgarwch, gallwch gael disgownt o hyd at 40%. Newyddion da yw bod disgownt ychwanegol ar gael i'n haelodau VIP (sydd erioed wedi archebu rhai eitemau ar Internetages.com). Dim ond Gorchymyn XXXXXXXL Dillad hen nawr o Internetages.com a byddwn yn eu cyflwyno i chi heb gost llongau ychwanegol. Nid oes angen archeb o leiaf! At hynny, mae pris cyfanwerthu ar gael i swmp-brynu. Os oes gennych ddiddordeb mewn cyfanwerthu XXXXXXXL Dillad hen, mae croeso i chi gysylltu â ni. Byddwn yn rhoi dyfynbris cyn gynted ag y bo modd. Mae croeso i OEM a ODM.


Castell y Waun, adeiladwyd i amddiffyn | National Trust\nRoedd tyrau drwm Castell y Waun yn arloesiad canoloesol ac yn fodd i amddiffyn y castell yn dda iawn National Trust\nDechreuwyd ar y gwaith o adeiladu Castell y Waun yn 1295. Roedd yn un o'r caerau'r Canol Oesol niferus ar y ffin rhwng Cymru a Lloegr. Eu bwriad oedd cadw'r Cymry dan reolaeth y Saeson.\nNid oedd bwriad erioed i Gastell y Waun fod yn gartref teuluol. Pan gafodd ei adeiladu'n gyntaf, roedd yn gaer filwrol, ac yn ddigon pwysig i'r Brenin Edward I ymweld â hi yn bersonol yn ystod y broses adeiladu yn 1295. Fe wnaeth y Brenin gyflwyno Arglwyddiaeth Tiroedd y Waun i Roger Mortimer ac fe awgrymodd enw adeiladwr, sef James of St. George, (adeiladwr cestyll Harlech, Biwmares, Caernarfon a Chonwy) ar gyfer y gwaith o godi castell. Mae’n ddigon posib fod y Brenin wedi benthyg arian i Roger Mortimer er mwyn iddo adeiladu'r castell.\nDewiswyd lleoliad Castell y Waun yn ofalus i wneud y gorau o'i fanteision amddiffynnol. Adeiladwyd y castell ar sgarp creigiog ym mhen uchaf dyffryn Ceiriog, fel y gallai hefyd reoli dyffryn cyfagos Dyfrdwy a masnachu ar hyd y ffin. Mae’r ffynnon yn y cwrt yn 28.5 metr o ddyfnder, ond gan fod dim ond 300 milimedr o ddŵr yn y gwaelod mae'n debyg y gallai ond gynnal garsiwn o 20-30 o ddynion. Ond roedd ei amddiffynfeydd dyfeisgar yn gwneud iawn am y diffyg llafurlu.\nAdeiladwyd i amddiffyn\nRoedd gan Gastell y Waun yr amddiffynfeydd diweddaraf yn y cyfnod. O’r tyrau ‘drwm’ gallai’r saethwyr anelu dros ardaloedd eang ac roedd siâp y tyrau crwn yn creu 'parthau lladd' lle roedd yr ardaloedd saethu hyn yn gorgyffwrdd. Cynlluniwyd y tyrau, gyda’u waliau 5 metr o drwch, fel eu bod nhw’n lledu allan ar y gwaelod. Pwrpas hyn oedd gwneud hi’n anodd i dyrau gwarchae a hyrddod rhyfel ymosod ar y castell.\nYn wreiddiol, roedd gan y castell bedwar tŵr cornel gyda chysylltfur cul rhyngddyn nhw, a hanner tyrau yng nghanol pob ochr. Dim ond y lloriau uchaf oedd wedi eu cysylltu gyda choridorau; roedd hyn yn golygu y byddai'n rhaid brwydro dros bob tŵr, a’u cipio, yn unigol. Yn wreiddiol byddai'r cysylltfuriau wedi bod yn rhy gul i gael eu defnyddio fel unrhyw beth heblaw am dramwyfa, felly byddai'r trigolion wedi byw y tu mewn i’r tyrau.\nRoedd dyluniad mewnol y tyrau wedi ei gynllunio'n ofalus: mae gan y mynedfeydd 'dyllau llofruddio' a phwyntiau baricêd. Roedd llawer o’r tyllau llofruddio wedi eu cuddio'n gelfydd ac roedden nhw’n galluogi'r dynion y tu mewn i ollwng cerrig neu saethau tân yn annisgwyl ar oresgynwyr. Roedd y tyllau hyn ar bob llawr felly byddai'r frwydr i ben pob tŵr wedi bod yn anodd ac yn farwol. Gellir gweld tyllau llofruddio o hyd yn Nhŵr Adam - cadwch lygad ar agor amdanyn nhw pan fyddwch yn ymweld!\nSafai Castell y Waun yn amlwg uwchben y dirwedd foel, yn enwedig wrth edrych o gyfeiriad Cymru, ac mae'n debygol iawn y byddai wedi cael ei wyngalchu. O’r tyrau gwylio roedd hi’n bosib cadw llygad strategol ar fryniau a dyffrynnoedd Cymru. Roedd y castell yn symbol o rym a nerth, ac yn rheoli'r ffin a llywodraethu dros y tiroedd o'i amgylch.


Pam mesur arloesedd yn y sector cyhoeddus? Yr hyn rydym wedi’i ddysgu hyd yn hyn o’r gwledydd Nordig | Y Lab\nDdiwedd mis Tachwedd, aethom i Ddenmarc i gwrdd ag 13 o wledydd eraill i drafod dull sy’n dod i’r amlwg i wneud hynny, ac i ddeall sut y gallwn wneud hyn yng Nghymru.\nY dull fwyaf gwreiddiol a’r un sydd wedi’i ymgorffori fwyaf yw’r Baromedr Arloesedd gan y Center for Offentlig Innovation. Yn 2015, gwnaethant benderfynu gweithio gyda Statistics Denmark, i ddatblygu arolwg a fyddai’n ‘gwahanu chwedl oddi wrth realiti,’ a chasglu data am ba mor arloesol roedd y sector cyhoeddus yn Nenmarc. Y cwestiwn cyffredinol oedd ‘A fu datblygiad arloesol yn eich gweithle dros y flwyddyn ddiwethaf, ac a gafodd ei werthuso?’\nGwelodd COI fod pedwar allan o bum gweithle yn y sector cyhoeddus yn Nenmarc yn arloesol. Gwelsant hefyd fod gan eraill ddiddordeb yn y data hwn; yn fuan, roedd mwy o wledydd Nordig yn cynnal eu harolygon eu hunain i annog gweithleoedd i arloesi ac i arbrofi yn eu sectorau cyhoeddus eu hunain.\nThirteen countries gathered together in Copenhagen to discuss their approaches to measuring public service innovation.\nMae Llawlyfr Oslo OECD, a gyhoeddwyd ym 1992, yn amlinellu ffyrdd o fesur (y sector preifat yn bennaf) arloesedd, ac mae wedi’i ddefnyddio i gasglu data am arloesedd busnes mewn o leiaf 80 o wledydd. Penderfynodd COI ei bod hi’n amser creu ‘Llawlyfr Copenhagen’ ar y cyd a fyddai’n galluogi eraill i fesur arloesedd yn y sector cyhoeddus, a chasglu data am eu gwlad eu hunain mewn modd mwy trylwyr, cyson ac y gellir ei gymharu gobeithio.\nCasglodd COI 13 o wledydd ynghyd yn Copenhagen i drafod y ffordd orau i roi’r llawlyfr mwyaf effeithiol at ei gilydd ar gyfer y rhai hynny sy’n dechrau ar eu prosiect eu hunain. Roeddem yn ddigon ffodus i fod yno ac yn gallu gofyn cwestiynau i’r rhai hynny a oedd eisoes wedi gweithio ar eu prosiectau mesur eu hunain. Yn y bôn, roedd modd i ni feddwl am yr hyn roeddem yn bwriadu ei wneud.\nPam mesur arloesedd yn y sector cyhoeddus yng Nghymru?\nTrwy gydol yr adeg roeddem yno, roeddem am wybod; beth allai arolwg arloesedd ei wneud i wasanaethau cyhoeddus yng Nghymru?\nUn o’r prif fanteision a nodwyd gan gynrychiolwyr o Sweden, y Ffindir a Norwy oedd bod y dull o ddefnyddio baromedr wedi bod o gymorth i chwalu rhai o’r chwedlau sy’n bodoli ynghylch arloesedd yn y sector cyhoeddus yn eu gwledydd nhw. Yn Nenmarc, gwelodd y tîm nad yw llawer o ddatblygiadau arloesol yn y sector cyhoeddus yn cael eu gwerthuso, naill ai’n effeithiol, neu ddim o gwbl mewn nifer o achosion. Roedd hyn o gymorth iddynt ddatblygu offer newydd i weision cyhoeddus i helpu i ddatblygu ffyrdd o fesur datblygiadau arloesol.\nFelly, a fyddai modd i ni ddefnyddio’r data i ddangos yr hyn y mae eisoes gennym rywfaint o dystiolaeth i’w awgrymu – bod datblygiadau arloesol yn cael eu cyflwyno ledled Cymru efallai nad ydynt yn cael eu nodi fel y cyfryw? A allem nodi pwyntiau oer; ardaloedd neu amgylcheddau lle mae angen mwy o gymorth ar ddatblygiadau arloesol i lwyddo? Mewn amser, rydym yn gobeithio efallai y bydd y data a gesglir o fersiwn Cymru o’r baromedr yn ein helpu ni ac eraill i ddatblygu ecosystem fwy effeithiol o arloesedd yn y sector cyhoeddus. Ond byddem hefyd yn dwlu ar glywed eich barn a sut y gallai datblygu mesur ar gyfer arloesedd yn y sector cyhoeddus yng Nghymru fod yn ddefnyddiol i chi.\nAr ddechrau 2020, byddwn yn cynnal ein harolwg arbrofi bach ein hunain i addasu’r holiadur o Ddenmarc i gyd-destun Cymru. Rydym yn darganfod a dysgu oddi wrth brofiadau eraill o hyd; byddwn yn parhau i fod yn rhan o greu Llawlyfr Copenhagen ar y cyd ac i rannu’r hyn rydym yn ei ddysgu yn ystod ein proses gydag eraill.\nYn bennaf oll, rydym yn edrych ymlaen at ddarganfod mwy am y sector cyhoeddus yng Nghymru a sut y gallwn gefnogi mwy o ddatblygiadau arloesol a rhai mwy effeithiol yn y dyfodol. Cysylltwch â ni os oes gennych ddiddordeb mewn cymryd rhan yn y prawf cychwynnol neu ein canfyddiadau cynnar.


Mynydd y Teras | Asturias yn Gymraeg\nCyhoeddwyd gan: cathasturias | Ebrill 14, 2016\nMynydd y Teras\nDyma’r gadwyn o fynyddoedd sy’n codi i’r dde o tŷ ni, y mynyddoedd y byddwn yn eu gweld bob awr o’r dydd o’r teras – onibai bod niwl yn eu cuddio. Mae sawl enw lleol ar rannau o’r gadwyn, ond Sierra Cueva Negra (yr ogof ddu) yw’r un a glywir fwyaf am y cwbl.\nA dyma hanes taith gerdded a wnaethom ni yn ddiweddar gyda chyfeillion, i ben Pico Mediodia, y copa atr y chwith yn y llun. Mae’r cymdogion i gyd, y rhai sydd dros eu deugain, yn cofio dringo’r ochr serth yma, ond erbyn hyn gyda llai o wartheg yn pori ar y tir cyffredin mae eithin a mieri wedi cuddio pob llwybr. Dechrau o Nueva, felly, rhyw 5km i’r dwyrain.\nYr AS263 sy’n mynd drwy Nueva i gyfeiriad Llanes. Wedi pasio eglwys fach ar y dde (lle gellir parcio), troi i’r dde ar heol llai, yr AS340 i gyfeiriad Corao. Yr adeilad olaf ar y chwith wrth adael y pentref yw Melin Vallina, a syth wedyn ar y dde mae’r llwybr yn dechrau. Mae’n serth i ddechrau, ac weithiau’n wlyb iawn – gwely nant a dweud y gwir. Cerdded drwy goed ewcaliptws a chastanwydd, a dilyn yr ail droad i’r dde, sy’n amlwg iawn. O fewn ychydig fetrau fe welir tŷ mewn adfeilion – prawf dy fod ar y llwybr cywir. Mae’r llwybr yn mynd o amgylch y tŷ ac yn codi eto tua’r gorllewin. Ar ôl croesi darn o dir agored lle bydd merlod a gwartheg yn pori, cyrraedd y col cyntaf. a’r cyfle cyntaf i weld yr arfordir odanat. Mae tŷ ni yno, ond yn anodd ei weld.\nMae’r llwybr yn amlwg o’th blaen, yn dilyn blaen cwm San Jorge, cyn dringo eto a chroesi i gefn y mynyddoedd. Lan a lawr yw hi ar y garreg galch dyllog – mae angen bod yn ofalus oherwyd mae rhai o’r tyllau’n ddwfn iawn – nes cyrraedd cefn Pico Mediodia – y copa cyntaf.\nCopa Canoldydd: llun fy nghyfeilles\nNawr mae’r dringo’n dechrau. 50m o gerrig serth iawn i’w concro, traed a dwylo amdani.Roeddwn i’n falch iawn fod y rhan yna drosodd! Yn awr roedd dewis: parhau ar hyd y copaon hyd at ddiwedd y gadwyn, neu disgyn eto tua’r de, i lawr rhiw oedd eto’n ddi-lwybr ond heb fod mor serth. Dyna ddewisais i, ond fe aeth rhai o’r cwmni ymlaen tua’r dwyrain.\nWedi dod i lawr, roeddem ni mewn tirwedd hollol wahanol. Ardal fach wedi ei chysgodi o wyntoedd cryfion yr arfordir, ardal oedd yn gartref i lwyn deri.\nDoedd yr un dderwydd i’w weld, ond pan arall y cwm roedd tarw mawr yn ein gwylio, felly wnaethon ni ddim aros yn hir. Fel arfer mae’r teirw yn iawn achos mae pob un yn byw mewn teulu gyda nifer o wartheg a’r lloi, ond roedd hwn ar ei ben ei hun. Tynnu am y de eto, a darganfod trac y torwyr coed yn mynd yn ôl tua’r dwyrain.\nPinwydd, a’r hen ewcaliptws eto, oedd y goedwig o gwmpas y feidir oedd yn ein harwain yn ôl i Nueva. Ond roedd rhannau helaeth wedi eu llosgi. Ddaeth oerfel y gaeaf ddim tan y Mis Bach eleni, ac yn ystod Rhagfyr ac Ionawr llosgwyd miloedd o hectarau o goed a llwyni mynydd.\nRhyw 5 awr o gerdded oedd e i gyd, a’r cwbl yn ddigon hawdd ar wahan i’r 50m yna o gerrig serth. Yr unig drafferth a welwn i yw nad oes arwyddion o fath yn y byd, felly taith tywydd da yw hi , o dan y niwl byddai rhywun yn gallu mynd ar goll.\nCofnodwyd yn Asturias, cerdded | Tagiau: Asturias, cerdded, mynyddoedd\n« Cam tuag at Lywodraeth?\nO’r Cae: Edrych Nôl a Mlaen »


Elan Elidyr ydw i, yn wreiddiol o Dalybont ger Aberystwyth ond bellach yn byw yng Nghaerdydd. Nes i astudio Dawns Gyfoes yng Nghaerdydd a Munich, Yr Almaen, ac ers graddio yn 2018 dwi wedi bod yn gweithio fel Dawnswraig broffesiynol llawrydd. Amser yma llynedd mi o’n ni’n teithio rownd Ewrop yn perfformio darn o waith site-specific gan gwmni Comp:Art ond ers hynny wedi bod yn gweithio ar bethau agosach i adre, llynedd ges i fod yn rhan o sioe Dolig Theatr Clwyd a Pontio, Y Trôl Nath Ddwyn y Dolig. Ac mi o’n ni’n ddigon lwcus i fod yn rhan o waith gwreiddiol gan NTW sef Hail Cremation. Bues yn ddigon ffodus i ennill bwrsariaeth gystadleuol gan y cwmni theatr Frân Wen o Ynys Môn yn 2018 i ddatblygu fy mhrosiect dawns amlddisgyblaethol fy hun yn ymgorffori cerddoriaeth Gymraeg fyw, yr wyf ar hyn o bryd yn ei datblygu ymhellach gyda grant Cyngor Celfyddydau Cymru.


Hafan > Ymgynghori > Darparu Cymorth gyda’r Dreth Gyngor yng Nghymru Ar y gweill\nMae’r ymgynghoriad hwn yn gofyn am farn ar gynigion ar gyfer cyflwyno cynlluniau newydd yng Nghymru i ddarparu cymorth gyda’r dreth gyngor wedi i system bresennol Budd-dal y Dreth Gyngor gael ei diddymu gan Lywodraeth y DU ar 31 Mawrth 2013.\nAr 31 Mawrth 2013, daw budd-dal y dreth gyngor ar ei ffurf bresennol i ben a datganolir y cymorth a ddarperir ar gyfer y dreth gyngor ac ariannu cysylltiedig i awdurdodau lleol yn Lloegr, i Lywodraeth yr Alban ac i Lywodraeth Cymru.\nO ganlyniad, rhaid i Lywodraeth Cymru weithio gyda llywodraeth leol i gynllunio a gweithredu cynllun newydd mewn da bryd i allu darparu cymorth gyda’r dreth gyngor i rai ar incwm isel neu i grwpiau bregus, erbyn 1 Ebrill 2013.\nTrosolwg o’r ymgynghoriad\nMae’r ymgynghoriad hwn yn nodi ystyriaethau polisi, ac ystyriaethau ariannol a gweithredol sy’n ymwneud â darparu cymorth gyda’r dreth gyngor yng Nghymru a’r disgwyliadau ynglŷn â sut y byddai unrhyw gynllun newydd yn gweithredu.\nMae’r ddogfen yn gofyn am farn awdurdodau lleol, grwpiau cynghori, cyrff cynrychiadol, y trydydd sector ac eraill y gallai’r newidiadau hyn effeithio arnynt, er mwyn helpu Llywodraeth Cymru i benderfynu ar yr opsiynau o ran polisi a chyflwyno cynllun newydd i ddarparu cymorth gyda’r dreth gyngor yng Nghymru.\nCroesewir eich barn ar bob agwedd o’r dull arfaethedig o weithredu a ddisgrifir yn y ddogfen, yn ogystal â’r cwestiynau penodol a ofynnir.\nYr hyn y gallai’r newidiadau i gymorth gyda’r dreth gyngor ei olygu i chi\nOs nad oes hawl gennych ar hyn o bryd i fudd-dal y dreth gyngor, yna ni fydd dim yn newid i chi.\nOs ydych yn derbyn budd-dal y dreth gyngor, gallai fod newidiadau a fydd yn effeithio arnoch o fis Ebrill 2013 ymlaen:\nGallai rhai newidiadau effeithio ar sut y byddwch yn hawlio cymorth i dalu eich bil treth gyngor;\nGallai rhai newidiadau effeithio ar faint o gymorth y gallwch ei hawlio, neu pa un a fyddwch yn derbyn unrhyw gymorth o gwbl, ac felly byddant yn effeithio ar faint o dreth gyngor y bydd disgwyl i chi ei thalu.\nNid yw’r ddogfen hon yn ymwneud â faint o dreth gyngor y dylech ei thalu. Mae’n ymwneud â sut y dylid cynllunio a gweithredu system newydd i helpu’r rheiny sydd angen cymorth i dalu eu biliau treth gyngor.\nDogfen Ymgynghori: Darparu Cymorth gyda’r Dreth Gyngor yng Nghymru. Maint ffeil (304 KB)\nFfurflen ymateb i'r ymgynghoriad. Maint ffeil (70 KB)


Bae Teigr yn Cyflwyno - Art Scene in Wales\nBae Teigr yn Cyflwyno\nNovember 3, 2017 by Mike Smith\nBae Teigr yn Cyflwyno – Yn rhychwantu degawdau a chanrifoedd cornel fwyaf amlddiwylliannol Caerdydd\nMae Bae Teigr yn Cyflwyno yn dod â rhaglen gŵyl ffrinj ynghyd i ddathlu chwedloniaeth Bae Teigr, neu Tiger Bay. Gan ddwyn ynghyd ddetholiad o gerddoriaeth eiconig, straeon go iawn a thalentau lleol, mae Bae Teigr yn Cyflwyno yn rhannu straeon yr ardal, ei harwyddocâd hanesyddol i ddiwydiant a’r celfyddydau, ac angerdd y bobl.\nGan weithio gyda’r Gyfnewidfa Dreftadaeth a Diwylliant a’r cwmni dylunio o Gaerdydd, Ongl Design + Make, mae gofodau cyhoeddus Canolfan Mileniwm Cymru wedi cael eu gweddnewid er mwyn adlewyrchu diwydiant glo anferth Bae Teigr.\nComisiynwyd y cogydd lleol Geraldine Trotman i greu bwydlen fyddai’n adlewyrchu ei gwreiddiau hi ym Mae Teigr ac India’r Gorllewin. Mae ei ryseitiau yn berwi o dreftadaeth Bae Teigr, lle cafodd ei magu. Pobydd o Barbados oedd ei thad-cu, a symudodd o Gaerdydd gan agor llety a thŷ bwyta i forwyr. Bydd bwydlen Geraldine ar gael yn Ffresh rhwng 13 a 25 Tachwedd.\nBydd rhywbeth i bawb yn y gofodau – o weithgareddau teuluol i ddanteithion blasus yn Caffi a Ffresh, i restr caneuon fydd yn adlewyrchu sain Bae Teigr drwy’r oesoedd. Ochr yn ochr â hynny, bydd llu o ddigwyddiadau drwy gydol mis Tachwedd er mwyn hel atgofion, rhannu straeon a dathlu heddiw.\nDyma grynodeb o’r digwyddiadau:\nY LANFA – Amgueddfa Dros Dro\nArddangosfa dros dro ar thema Tyfu i Fyny ym Mae Teigr. Os ydych yn un o drigolion y dociau neu’n dod o ben draw’r byd, dewch â llun neu wrthrych sy’n cynrychioli eich plentyndod a dewch i ddysgu am anturiaethau plentyndod yn mwrlwm bendigedig Bae Teigr.\nMae’r digwyddiad yma am ddim.\nPAFILIWN TREBIWT – Bae Teigr yn Cyflwyno: RATS Rhythm and Arts Take Soul\nStori fach am Lygoden Fawr ifanc sydd ar fin mynd drwy broses dderbyn draddodiadol ei theulu yw RATS. Ond yna mae’n dod ar draws Llygod Mawr eraill sy’n dangos iddi beth yw rhyddid. Mae Kyle Alonzo Legall wedi ail-greu ei gomedi theatr, RATS, yn arbennig ar gyfer cynulleidfa ifanc dros Galan Gaeaf. Dyma berfformiad sy’n cynnwys mygydau, dawnsio, hip-hop, roc ac odl.\nCAFFI – Y Llyfrgell Ddynol\nDydd Sadwrn 04 Tachwedd / dydd Sadwrn 18 Tachwedd\nYmunwch â chymeriadau o’r gymuned leol i gael straeon a sgyrsiau er mwyn profi fersiwn Bae Teigr o’r Llyfrgell Ddynol fyd-eang. Fel mewn llyfrgell go iawn, mae rhywun sy’n ymweld â’r Llyfrgell Ddynol yn gallu dewis stori o blith amrywiaeth. Y gwahaniaeth yw mai pobl yw’r llyfrau, ac mai sgwrs yw’r darllen.\nTHE EXCHANGE HOTEL – Bae Teigr yn Cyflwyno: Mi Casa\nNos Wener 10 Tachwedd\nDrwy gyfrwng cyfres o straeon, lluniau, set DJ a cherddoriaeth fyw, bydd Mi Casa yn ail-greu’r gorffennol mewn dathliad o fywyd cerddorol chwedlonol Bae Teigr yng ngwesty arbennig yr Exchange.\nFFRESH – Li Harding\nNos Sadwrn 11 Tachwedd\nDaw Li Harding o Drebiwt, ac mae’n un o gantorion jazz a blŵs mwyaf deinamig Cymru. Bydd y rhaglen yn cynnwys caneuon gan lawer o’r difas mawr, gan gynnwys Etta James, Diana Washington, Dakota Staton, Ruth Brown, Wynnona Carr a llawer mwy. Bydd triawd Gary Phillips yn gyfeiliant iddi.\nYSTAFELL PRESELI – Ifanc, Rhydd, Crefyddol\nNos Sul 12 Tachwedd\nMae prosiect Ifanc, Rhydd, Crefyddol yn dod â phobl ifanc Caerdydd o wahanol gefndiroedd ffydd ynghyd. Wedi’i ysbrydoli gan dreftadaeth aml-grefydd hanesyddol Bae Teigr, bydd digwyddiad Ifanc, Rhydd, Crefyddol yn cael ei arwain gan bobl ifanc a bydd yn dod â’r prosiect i ben fel rhan o’r Wythnos Ryng-Ffydd Genedlaethol, gan gynnig agweddau ifanc a chyfoes ar gyd-destunau cymdeithasol ehangach.\nFFRESH – Leroy Brito: Goreuon Butetown\nNos Wener 17 Tachwedd\nErs ei berfformiad cyntaf ddechrau 2011, mae’r comedïwr o Gaerdydd Leroy Brito wedi gwneud enw da iddo’i hunan yn gyflym fel un o sêr mwyaf addawol y byd comedi yng Nghymru. Ysgrifennodd ac ymddangosodd Leroy ar Great Welsh Brexit Road Trip y BBC, ac fe gafodd gyfnod hynod lwyddiannus yng Ngŵyl yr Ymylon Caeredin.\nCANOLFAN GYMUNEDOL TREBIWT – Bae Teigr yn Cyflwyno: Bricks and Mortar\nDydd Iau 23 Tachwedd\nDrama newydd sydd ar waith yw Bricks and Mortar, sy’n edrych ar gyfeillgarwch dau ddyn o’r Caribî wrth iddyn nhw addasu i’w bywyd newydd yn gweithio ar ailddatblygiad Bae Teigr yn ystod y chwedegau cynnar.\nFFRESH – Heart and Soul\nNos Wener 24 Tachwedd – nos Sadwrn 25 Tachwedd\nNoson o straeon ysgafn am Gaerdydd yn gymysg â cherddoriaeth enaid glasurol a chyfoes, R’n’B a jazz lleisiol. Bydd y noson yn cael ei pherfformio gan Kyle Lima, cantor, actor a sgwennwr o Gaerdydd, a bydd yn edrych ar nifer o gymeriadau sydd wedi’u hysbrydoli gan wahanol genedlaethau o deulu Kyle.\nPosted in News/ NewyddionTagged Bae Teigr yn Cyflwyno, Canolfan Mileniwm Cymru


Stori'r Mor - News and latest information on Theatre Dance and Performance in Wales - news, reviews, commentary, features and discussion\nCaiff traddodiad corawl Cymru ei droi â’i ben i waered wrth i Opera Cenedlaethol Cymru gyflwyno’i brosiect cymunedol graddfa fawr cyntaf ar lwyfan Canolfan Mileniwm Cymru ar Awst 27\n400 o aelodau’r côr wedi eu casglu o drefi porthladd De Cymru\n70 o aelodau Cerddorfa OCC\n11 o aelodau Corws OCC\n23 o aelodau band pres\n(o, ie ac 1 dyn prydferth)\nGwaith corawl gwahanol iawn yw The Most Beautiful Man From The Sea, a gaiff ei berfformio gan drigolion trefi porthladd De Cymru ac aelodau o Gwmni OCC ar un o lwyfannau gorau’r byd. Mae’n daith i mewn at galon cymuned forwrol, effaith a gyflawnir trwy drawsffurfio theatr y Ganolfan i fod yn fyd o fôr, golau a gwyntoedd sy’n chwibanu.\nBydd mynd i mewn i’r lleoliad yn brofiad unigryw, yn cael ei greu gan gorws anhygoel – yn amrywio mewn oed o wyth i wyth deg chwech – cerddorfa lawn a’r band pres llwyddiannus – Band Tref Tredegar. Cantorion amatur yw aelodau’r côr, ond mae ganddyn nhw amrywiaeth o brofiad proffesiynol rhynddyn nhw – o beirianneg i gadw gwenyn.\nBydd dawnswyr wedi eu cipio ar ffilm yn creu awyr symudol uwchben ton symudol o aelodau’r côr yn canu sgôr o wreiddioldeb hynod, un sydd yn hollol wahanol i’r amgyffrediad cyffredin o draddodiad corawl Cymreig. Mae’r cyfansoddwyr Richard Chew ac Orlando Gough yn teithio’r byd mewn sgôr sy’n cyfuno seiniau hudol y tango o’r Ariannin a chaneuon cynhyrfus cymuned bysgota Ynysoedd Heledd.\nYsgrifenwyd geiriau’r gwaith gan Gwyneth Lewis, Bardd Cenedlaethol Cyntaf Cymru, ac awdur yr arysgrif ddwieithog sydd mor amlwg ar flaen y Ganolfan. Wedi ei ysgrifennu tra’n hwylio ar hyd Arfordir yr Alantig, mae libreto gwyneth yn llawn o naws, lliw a seiniau cymuned ynys, sydd â’i bywoliaeth yn dibynnu ar y môr.\nCafodd The Most Beautiful Man From The Sea ei ysbrydoli gan stori fer gan yr awdur enwog o Dde America Gabriel García Márquez. Mae’n stori hudol o adfywiad a gwaredigaeth, yn sôn am ddieithryn carismataidd sy’n cyrraedd y gymuned glan y môr sydd wedi colli tir ers meityn ac sydd wedi rhoi’r gorau i freuddwydio am ddyfodol gwell. Mae’r dieithryn yn creu argraff anhygoel ar y gymuned, gan achosi cyfres o ddigwyddiadau sy’n trawsffurfio bywydau. Associated British Ports, catalydd y newid a’r adfywiad ym Mae Caerdydd, yw noddwyr y cynhyrchiad gyda chefnogaeth oddi wrth y Foyle Foundation.\nMae Iain Paterson, a fu unwaith yn ‘leiddiad’ yn troi’n ddyn prydferth ar gyfer y cynhyrchiad hwn. Canodd Iain gyda OCC yn eu cynhyrchiad diweddar o Rigoletto lle cymrodd ran y dihiryn gwarthus Sparafucile.\n“Mae mor gas ag y gall fod,” eglura Iain. “Mae’r trawsnewid o’r cymeriad hollol anfoesol hwn i fod yn gymeriad mor wych o gymodlon yn sialens anferth.”\nMae logisteg tynnu at ei gilydd brosiect ar y raddfa hon wedi gofyn am gynllunio militaraidd bron – bydd pob twll a chornel o gyfleusterau ymarfer newydd sbon OCC yn cael eu defnyddio ar gyfer ymarferion yn cynnwys cannoedd o bobl ar tro, tra bod yr arolygwraig gwisgoedd Clarissa Bromelle yn prynu galwyni o lifyn glas ar gyfer gwneud gwisgoedd ac yn chwilota trwy dwmpathau o ddillad mae wedi eu casglu yn ystod ei gwaith ar gyfer ffilm a theledu. (Mae wedi gweithio ar amrywiaeth o raglenni o Smack the Pony i The Vicar of Dibley).\nMae The Most Beautiful Man from the Sea yn hynod mewn ffordd arall hefyd: mae’n gydweithrediad gyda Chanolfan Mileniwm Cymru a bydd yn manteisio ar dalentau ac adnoddau y saith cwmni preswyl yn y Ganolfan: Academi, Cwmni Dawns Diversions, Cwmni Theatr Hijinx, Ymddiriedolaeth Cyffwrdd, T_ Cerdd ac Urdd Gobaith Cymru, mudiad ieuenctid mwyaf Ewrop.\nweb site: www.wno.org.uk


Gwerth Ymgysylltiad mewn Cynllunio: Traddodi ymgysylltiad cymunedol ystyrlon yng Nghymru – Planning Aid Wales\nI gydfynd â chyhoeddi ein hadroddiad ymchwil cynhwysfawr newydd ar werth ymgysylltiad cymunedol mewn cynllunio, bydd y sesiwn hyfforddi 2-awr yma yn:\nDiffinio ac eglurhau termau sy’n berthynol i ymgysylltiad a’r hyn yw ymgysylltiad ystyrlon da mewn gwirionedd.\nArchwilio egwyddorion a buddianau ymarfer ymgysylltu.\nArchwilio atebion ymarfer ôl i heriau cyflenwi ymgysylltiad effeithiol gydag adnoddau cyfyngedig.\nAmlygu ystod o astudiaethau achos ymgysylltiad arloesol sydd wedi eu traddodi gan awdurdodau lleol, y sector breifat a chynghorau cymuned.\nAmlygu prif ganlyniadau ein hymchwil a chynnig atebion ymarferol, cyraeddadwy i draddodi canlyniadau gwell ac amcanion llesiant trwy ymarfer ymgysylltu.\nArchwilio mentrau mewn ymgysylltiad digidol a sut gellir eu cynnwys mewn strategaeth ymgysylltiad holistig.\nMae’r digwyddiad hwn yn ddelfrydol ar gyfer unrhywun sy’n gyfrifol am draddodi ymgysylltiad cymunedol o fewn y broses gynllunio – Swyddogion Awdurdodau Cynllunio Lleol, y Sector Breifat / datblygwyr / asiantau a Chynghorau Cymuned a Thref.


POPETH SYDD ANGEN I CHI EI WYBOD AM WEITHIO ALLAN GYDA GWALLT NATURIOL - Estyniadau Fy Ngwallt Naturiol\nPOPETH SYDD ANGEN I CHI EI WYBOD AM WEITHIO ALLAN GYDA GWALLT NATURIOL\nUn o’r prif resymau es i’n naturiol oedd oherwydd fy mod i eisiau gallu gweithio allan yn rhydd heb orfod poeni am fy ngwallt. Fodd bynnag, wrth gael tro allan, golchi a mynd, neu unrhyw arddull naturiol, byddwn yn poeni sut y byddai fy ngwallt yn dal i fyny gyda dwys wrth weithio allan gyda gwallt naturiol. Wedi'r cyfan mae cymaint o waith a pharatoi yn mynd i bob arddull! Ni allaf ganiatáu i'm gwallt fy rhwystro rhag ceisio gollwng rhai bunnoedd. Dyma ychydig o ddulliau rwyf wedi rhoi cynnig arnynt sydd wedi fy ngalluogi i weithio allan mor ddwys ag yr hoffwn heb y baich o boeni am fy ngwallt.\n1. Cadwch fand pen neu sgarff â satin ar eich gwallt.\nGwnewch yn siŵr bod gennych rywbeth o amgylch fy ymylon i helpu i gadw'r arddull a chadw'ch ymylon yn llyfn ac yn ddof. Gall fod yn fand pen â leinin satin neu'n sgarff oherwydd mae band pen cotwm yn mynd i achosi mwy o frizz. Os yw'n arddull gain gyda gel, ceisiwch gadw'ch sgarff ymlaen yn ystod yr ymarfer cyfan. Ddim yn rhy dynn lle mae'n brifo neu'n rhoi cur pen i chi.\n2. Cadwch Eich Gwallt i Fyny\nNid ydych am i'ch gwallt hongian i lawr ar eich ysgwyddau neu'ch gwddf. Bydd pennau'ch gwallt yn gwlychu o'r chwys, a fydd yn achosi i'ch gwallt frizz. Yn lle hynny, rhowch eich gwallt mewn ponytail, cadwch eich gwallt i ffwrdd o'r chwys. Osgoi cyffwrdd gormodol. Bydd gwthio'r gwallt allan o'ch wyneb yn barhaus yn achosi frizz. Unwaith y byddwch wedi gorffen â'ch ymarfer corff, gadewch eich gwallt i fyny a pheidiwch â'i dynnu i lawr nes ei fod yn hollol sych. Mae hyn mor bwysig oherwydd bydd tynnu'ch gwallt i lawr tra ei fod yn llaith yn hybu frizz. Os ydych chi'n digwydd bod ar frys, gall defnyddio sychwr chwythu ar leoliad oer wneud y broses sychu'n llawer cyflymach\n3. Adnewyddwch eich croen y pen a'ch gwallt\nMae'r prif broblem yn tueddu i fod pan fydd yr ymarfer yn cael ei wneud, a'ch bod chi'n teimlo'n wych. Ond, efallai na fydd croen eich pen yn teimlo'r gorau, yr hyn yr ydych am ei wneud yw naill ai cyd-olchi os ydych chi'n teimlo'n gyfforddus yn gwneud hynny. Weithiau, mae pobl yn cyd-olchi eu gwallt rhwng ymarferion dwys os yw croen y pen yn eu poeni; fodd bynnag, os ydych chi'n teimlo bod eich croen y pen yn fudr ac na allwch ei gymryd. Gallwch ddefnyddio siampŵ sych rhwng golchiadau rydw i wedi bod yn defnyddio siampŵ sych Cantu gyda finegr seidr afal sy'n rhoi'r teimlad adfywiol i mi. Os ydw i'n gwneud wythnos cardio dwys, byddaf yn ei ddefnyddio unwaith yn fy ngwallt tan fy amser siampŵ nesaf. Os ydych chi'n poeni am y sychder, gallwch chi lleithio'ch gwallt yn amlach. Rwy'n gwybod pan fydd fy ngwallt mewn steiliau amddiffynnol neu allan rwy'n hoffi chwistrellu fy ngwallt â chwistrell lleithio fel sudd ac aeron gadael llysieuol maethlon maethlon. Hyd yn oed os ydych chi eisiau chwistrellu aloe vera a dŵr i'ch diy, gall rhywbeth a fydd yn cadw'ch llinynnau'n hydradol bob amser helpu gyda sychder eich gwallt ac atal torri. Hefyd gall siampŵio'ch gwallt â siampŵ heb sylffad gael effaith ar eich gwallt trwy gydol yr wythnos yn enwedig pan fyddwch chi'n ymarfer corff. Gall defnyddio siampŵ heb sylffad helpu yn y broses o gadw'ch gwallt yn llaith fel na fydd eich gwallt yn rhy sych tan y sesiwn siampŵ nesaf. Yr hyn y mae siampŵ heb sylffad yn ei wneud yw glanhau'r gwallt a chroen y pen heb dynnu'r lleithder i ffwrdd. Ydw i'n colli unrhyw gamau? Beth ydych chi'n ei wneud i gadw'ch gwallt yn iach trwy weithio allan gyda gwallt naturiol?\nBlaenorolblaenorol6 FFORDD I ESTYN GWALLT NATURIOL\nnesafYDYCH CHI'N YMRWYMO PECHOD GOFAL GWALLT?nesaf


Gêm Super Sonic motobike Ar-lein. Chwarae am ddim\nGêm Super Sonic motobike\nWedi chwarae: 1889\nChwaraewch y gêm Super Sonic motobike Ar-lein:\nGêm Disgrifiad Super Sonic motobike\nGwiriad Sengl, a fydd yn dangos eich lefel o yrru beic modur. Cyn gynted ag y byddwch yn symud o'r lle ar y ffordd yn dechrau ymddangos twmpathau, neidiau ac yr affwys. Ceisiwch fynd drwyddynt yn llwyddiannus, nid yn troi drosodd. Ar ochr arall y trac, bydd plât lleoli, gael iddo, byddwch yn mynd yn awtomatig i'r cam nesaf. Bydd canlyniad cofnod yn cael ei osod os ydych yn casglu yr holl eitemau bonws ar gyfer y ras. . Chwaraewch y gêm Super Sonic motobike ar-lein.\nNodweddion technegol y gêm Super Sonic motobike\nGêm Super Sonic motobike Ychwanegodd: 02.04.2015\nMaint y gêm: 1.92 MB\nMae'r gêm yn cael ei chwarae: 1889 amser\nGêm Rating: 4.37 allan 5 (30 amcangyfrifon)\nGemau fel y gêm Super Sonic motobike\nLawrlwytho gêm Super Sonic motobike\nEmbed y gêm Super Sonic motobike ar eich gwefan:\nI fewnosod y gêm Super Sonic motobike ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Super Sonic motobike, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Super Sonic motobike, hefyd yn chwarae yn y gêm:


Medal Ddrama Ynys Môn i Heiddwen Tomos\nby Golwg360 10/08/2017 | 5:32 0 Posted in Arall, Dathlu, Eisteddfod\nMewn seremoni arbennig ym mhrifwyl Môn eleni, Heiddwen Tomos o Bencarreg enillodd y Fedal Ddrama o blith 17 o gystadleuwyr.\nDaeth i’r brig dan y ffugenw ‘Twm Shwgryn’ am ddrama o’r enw ‘Milwr yn y Meddwl’ yn sôn am salwch PTSD y mae milwyr yn ei ddioddef ar ôl rhyfel.\nMae Heiddwen yn ddramodwraig brofiadol ac wedi dod o fewn trwch blewyn i gipio’r Fedal yn y gorffennol gan ddod yn ail yn Eisteddfod Genedlaethol Sir Gâr yn 2014 a thrydydd yn Eisteddfod Genedlaethol Sir Ddinbych yn 2013.\nWrth draddodi ei feirniadaeth, dywedodd Tony Roberts ar ran ei gyd-feirniaid, Siân Summers a Sara Lloyd, bod nifer y ceisiadau ddaeth i law yn “arwydd o gystadleuaeth iach.”\nEsboniodd fod tipyn o fratiaith a Saesneg yn y darn buddugol ond nad “diogi ieithyddol” yw hynny ond adlewyrchiad o’r “ffordd y mae aml i gymuned a haenau o gymdeithas yn y Gymru gyfoes yn defnyddio’r iaith.”\nNofel a Drama\nMae Heiddwen newydd gyhoeddi ei nofel gyntaf, Dŵr yn yr Afon, gan ddweud bryd hynny fod cael cymaint o nofelau Cymraeg am gefn gwlad yn “beth iach.”\nMae’n byw ym Mhencarreg gyda’i gŵr Siôn a’u plant Gruff, Swyn a Tirion, ac mae hefyd yn Bennaeth yr Adran Ddrama yn Ysgol Bro Teifi.


Arian yn llifo i gwmni hydro - BBC Cymru Fyw\nArian yn llifo i gwmni hydro\ndisgrifiad o’r llun, Marcel a Rob Smith yn mynd a'r ci am dro ger nant allai gael ei defnyddio ar gyfer y fenter\nMae rheolwyr y cwmni trydan hydro cynta' o'i fath yng Nghymru wedi llwyddo i werthu eu holl gyfranddaliadau.\nDoedd rhai ddim yn credu y byddai Cymoedd Gwyrdd Llangatwg yn llwyddo i godi dros £270,000 drwy roi'r cynnig i bobl fuddsoddi yn y cwmni. Ond maen nhw wedi llwyddo i wneud hynny mewn llai na deufis.\nCwmni meicro cymunedol yw Cymoedd Gwyrdd Llangatwg sydd bellach ym mherchnogaeth y bobl leol sydd wedi penderfynu rhoi eu ffydd ynddo.\nY bwriad yw adeiladu dwy orsaf bŵer fach fyddai'n cynhyrchu trydan drwy ddefnyddio dŵr nentydd sy'n rhedeg drwy'r pentref.\nDau sydd bellach ymysg y perchnogion yw Marcel a Rob Smith sydd yn byw yn lleol.\n'Cymoedd a glaw'\n"Mae gan Marcel a minnau ddiddordeb mewn ynni adnewyddol," meddai Rob, "ac roedd gennym ni ddiddordeb mewn sefydlu menter ein hunain ond wnaeth hynny ddim gweithio am ba bynnag reswm.\n"Yn barod mae gennym ni baneli solar ar ein tô yn barod ac rydym yn hoffi hydro yn arbennig gan ein bod ni'n credu ei fod yn un o'r ffyrdd fwya' adnewyddol o gynhyrchu egni yn enwedig mewn ardal fel hyn gyda'r cymoedd serth a llawer o law.\n"Mae'r lle yma fel petai wedi ei greu ar gyfer creu egni adnewyddol."\nTua £2,000 yw'r cyfartaledd mae cefnogwyr y cwmni wedi ei wario yr un ac mae Marcel yn credu fod hyn yn cynrychioli gwerth am arian.\nDywedodd: "Fydden ni heb fuddsoddi os na fydden ni'n credu ei fod yn gwneud synnwyr ariannol...\n"Rydym wedi'n darbwyllo gan y dadleuon sy'n dweud fod egni adnewyddol yn angenrheidiol felly roedd yn rhywbeth roedden ni'n teimlo ein bod ni eisiau cefnogi yn enwedig gan ystyried agwedd gymunedol y fenter."\nBydd pawb sydd wedi prynu cyfranddaliadau yn derbyn llog o 5% ar eu buddsoddiad sy'n codi i 8% pan mae arian mae llywodraeth y DU yn ei gynnig i fentrau o'r fath yn cael ei ystyried.\nGobaith y rheolwyr yw y byddent wedi casglu hanner miliwn dros yr ugain mlynedd nesaf er mwyn iddyn nhw allu buddsoddi mewn prosiectau eraill o amgylch yr ardal.\nMichael Butterfield yw un o'r cyfarwyddwyr ac mae'n pwysleisio bod elfen gymunedol y fenter yn hollbwysig.\n"Rwy'n credu bod y cynnig hydro yma yn gyfle da i ni ymgysylltu gyda phobl leol gan roi'r cynnig iddyn nhw fuddsoddi mewn technoleg adnewyddol," meddai.\n"Yn y gorffennol mae hynny wedi bod yn rhywbeth sydd wedi bod yn amhosib i'r mwyafrif o bobl gyffredin felly peth hyfryd am hyn yw ei fod yn rhoi cyfle i bobl fod yn rhan o rywbeth a bod yn berchen ar ran ohono.\n"Does dim sicrwydd o gwbl y bydd pobl yn cael incwm teg o 5% ar eu buddsoddiad ond bydd y dyfodol yn dibynnu ar lwyddiant y fenter."\nBydd Cymoedd Gwyrdd Llangatwg yn cynnig rhagor o gyfranddaliadau yn y flwyddyn newydd wrth iddyn nhw geisio cyrraedd eu nod o gasglu £500,000.\nYnni gwynt: Is-orsaf a llwybr posib\nCyngor y nawddsant i arbed ynni


Noson Allan -- Ynglŷn â Noson Allan\nYnglŷn â Noson Allan\nMae Cynllun Noson Allan Cyngor Celfyddydau Cymru yn gweithio mewn partneriaeth gydag Awdurdodau Lleol i gynorthwyo grwpiau o wirfoddolwyr ledled Cymru i ddod a'r celfyddydau i galon eich cymunedau. Gall grwpiau cymunedol ddewis o restr enfawr o berfformwyr proffesiynol o ansawdd gwych a rhoi nhw ymlaen yn eich neuaddau cymunedol, lleol neu ganolfannau traddodiadol eraill ar draws y wlad. Os am ragor o fanyion ynglŷn â'r cynllun a sut i hyrwyddo perfformiadau ewch i adran Bod yn Hyrwyddwr.\nPob blwyddyn mae yn agos i 550 o berfformiadau yn cael eu harchebu drwy gynllun Noson Allan gan yn agos i 350 o grwpiau cymunedol gwahanol. Yr ydym hefyd yn cynnig cynllun llai ei maint i'r cynllun cyfredol o'r enw Noson Allan Fach sydd yn cynnig perfformiadau llai i grwpiau cymunedol fel Merched Y Wawr, a W.I.\nWrth weithio yn gysylltiedig gydag awdurdodau lleol yng Nghymru, mae tîm Noson Allan yn gallu gweithredu gwarant yn erbyn colled am ddigwyddiad, lle yr ydym yn talu ffi'r perfformiwr yn uniongyrchol, ac mae'r hyrwyddwr cymunedol yn talu nôl incwm y tocynnau a dderbyniwyd ar y drws.\nNid ydym yn hawlio nôl mwy na chyfanswm ffi'r perfformiwr, felly bydd yr hyrwyddwr ddim ar golled drwy ddefnyddio'r cynllun. Y fwy o arian yr ydym yn derbyn yn nôl, y fwy o archebion y gallwn ni gefnogi yn y dyfodol.\nMae hyrwyddwyr yn gallu archebu'r mwyafrif o sioeau proffesiynol, ond mae sawl yn holi Noson Allan am gyngor ynglŷn â pha berfformiadau o safon uchel sydd yn addas i neuaddau bychain cymunedol.\nMae tîm o dri pherson llawn amser wedi ei leoli yn swyddfa Noson Allan yng Nghaerdydd, ond yn gyfrifol am leoliadau dros Gymru gyfan.\nBwriad Noson Allan yn annog, galluogi a chefnogi:\nPerfformiadau proffesiynol o safon mewn cymunedau ledled Cymru, i bobl na fyddai'n cael mynediad rhwydd o bosib i ddigwyddiadau celfyddydol.\nAnnog economi'r celfyddydau- gan roi llwyfan i berfformwyr o Gymru a thu hwnt gyrraedd cymunedau lleol.\nAnnog datblygiad cymunedol, gwirfoddoli, a'r economi leol a chyfrannu at ddefnyddio neuaddau pentref a lleoliadau cymunedol fel mannau amlwg ar gyfer sefydliadau lleol.\nRhoi cyngor, syniadau ac argymhellion i grwpiau hyrwyddo.\nCliciwch yma am gyfarwyddiadau ynglŷn â sut mae'r cynllun yn gweithio.\nTheatr Kali Digwyddiad Rhwydweithio\nBydd yn ddigwyddiad rhwydweithio sy’n uno ymarferwyr, cynhyrchwyr a hyrwyddwyr.r


Y rhywogaeth ryfeddaf yn y DU | Wildlife Watch\nY rhywogaeth ryfeddaf yn y DU\nYdych chi erioed wedi gweld abwydyn blewog?\nO fwydod blewog sy'n byw yn y môr i'r adar pig mwyaf y gallwch chi eu dychmygu, mae'r creaduriaid hynod ddiddorol hyn i gyd yn byw yn y DU...\nLlygoden y môr\nMath o abwydyn yw'r creadur blewog hwn! Ond, yn mwy rhyfedd... mae ei flew yn llwyd ond mae'r ymylon yn sgleiniog glas, gwyrdd ac aur. Waw! Efallai y bydd yn edrych yn ddiniwed, ond mae llygoden y môr yn ysglyfaethwr. Mae'n hela crancod bach a mwydod eraill sy'n byw ar wely'r môr.\nEfallai bod gan yr aderyn rhyfedd hwn edrychiad rhyfedd iawn, ond mae am reswm da. Maent yn siglo eu pigau o ochr i ochr trwy ddŵr bas i ddod o hyd i'w hysglyfaeth. Mae'r big yn canfod dirgryniadau bach y mae'r ysglyfaeth yn eu gwneud ac yna mae'r bil llwy yn deffro. Maen nhw'n bwyta chwilod, mwydod, pysgod bach a brogaod!\nMae’r gwyfyn cŵl hwn wedi gwneud y rhestr oherwydd ei ‘llygaid’. Na, nid ei lygaid go iawn, y rhai ffug ar ei adenydd! Gelwir y rhain yn fannau llygaid ac credir eu bod wedi esblygu i wneud i'r gwyfyn edrych fel anifail mwy. Trwy hynny, mae'n gwneud ysglyfaethwyr yn llai tebygol o ymosod arnyn nhw.\nEfallai y bydd yn syndod ichi weld yr aderyn hardd hwn yma. Ond ydych chi wedi gweld cywion tylluan wen? Mae'r babanod rhyfedd hyn yn edrych yn debycach i ddeinosoriaid blewog na thylluanod gwynion! Fe'u gelwir yn 'owlets' ac mae eu gwallt rhyfedd yn ei wneud yw oherwydd eu bod wedi'u gorchuddio â rhywbeth o'r enw ‘down’.\nMae'r chwilen hon yn edrych yn eithaf ffyrnig, ac mae yn! Mae'n hela infertebratau eraill a gall symud yn gyflym iawn pan fydd eisiau. Gall hefyd gyrlio'i gynffon, yn union fel y mae sgorpion yn ei wneud. Nid ydyn nhw'n wenwynig, ond maen nhw'n gallu rhoi brathiad cas, felly mae'n well peidio â cheisio codi un os ydych chi'n gweld un.


Enillodd De Corea I Dirham UAE Cyfradd cyfnewid\nData cyfraddau cyfnewid y Cenhedloedd Unedig ar 28/01/2021 00:00\nEnillodd De Corea I Dirham UAE gyfradd gyfnewid heddiw. Enillodd De Corea yn Dirham UAE heddiw.\nEnillodd De Corea I Dirham UAE gyfradd gyfnewid heddiw\n1 Enillodd De Corea (KRW) yn hafal i 0.003298 Dirham UAE (AED)\n1 Dirham UAE (AED) yn hafal i 303.20 Enillodd De Corea (KRW)\nCyfnewidiad Enillodd De Corea i Dirham UAE ar y gyfradd gyfnewid go iawn ar gyfer heddiw yw 28 Ionawr 2021. Gwybodaeth o'r ffynhonnell. Mae cyfradd gyfnewid Enillodd De Corea i Dirham UAE yn digwydd unwaith y dydd. Dim ond data swyddogol ar y gyfradd gyfnewid ar gyfer ein gwefan sy'n cael ei ddefnyddio. Gwneir yr holl weithrediadau cyfnewid arian cyfred mewn banciau ar sail y gyfradd gyfnewid swyddogol hon Enillodd De Corea i Dirham UAE heddiw.\nMae 1 Enillodd De Corea bellach yn 0.003298 Dirham UAE yn Ewrop. Mae 1 Enillodd De Corea wedi dod yn rhatach gan -0.000056830602111507 Dirham UAE heddiw ym Manc Ewrop. Mae cyfradd gyfnewid Enillodd De Corea yn gostwng heddiw yn erbyn Dirham UAE yn ôl data Ewropeaidd. Ar gyfer 1 Enillodd De Corea nawr mae angen i chi dalu 0.003298 Dirham UAE ar gyfradd banc Ewropeaidd.\nTrosi Enillodd De Corea I Dirham UAE Enillodd De Corea I Dirham UAE byw ar farchnad cyfnewid Forex Enillodd De Corea I Dirham UAE Hanes y gyfradd gyfnewid\nEnillodd De Corea I Dirham UAE Cyfradd cyfnewid heddiw yn 28 Ionawr 2021\nMae'n fwyaf cyfleus cymharu Enillodd De Corea i Dirham UAE cyfradd gyfnewid am yr ychydig ddyddiau diwethaf yn nhabl y cyfraddau cyfnewid diweddaraf ar y dudalen hon. Mae'r tabl yn cynnwys gwerthoedd cyfradd cyfnewid dros y dyddiau diwethaf. Mae gwefan moneyratestoday.com yn caniatáu ichi weld cyfraddau cyfnewid ar gyfer heddiw, 1 diwrnod yn ôl, 2 ddiwrnod yn ôl, 3 diwrnod yn ôl, ac ati. Bydd hyn yn helpu i ragweld cyfradd gyfnewid Enillodd De Corea i Dirham UAE ar gyfer yfory.\n28.01.2021 0.003289 -0.000056830602111507 ↓\n27.01.2021 0.003345 0.000034569536776116 ↑\n26.01.2021 0.003311 0.000034370561297566 ↑\n25.01.2021 0.003277 -0.0000048015513279681 ↓\n24.01.2021 0.003281 -\nMae 3.30 Dirham UAE heddiw yn costio 1 000 Enillodd De Corea yn y cyfradd cyfnewid. Mae 16.49 Dirham UAE heddiw yn costio 5 000 Enillodd De Corea yn y cyfradd cyfnewid. Pris 10 000 Enillodd De Corea ar y gyfradd gyfnewid yw 32.98 Dirham UAE. Mae 25 000 Enillodd De Corea ar y gyfradd gyfnewid yn hafal i 82.45 Dirham UAE. 1 Enillodd De Corea yn hafal i 0.003298 Dirham UAE yn ôl cyfradd gyfnewid y banc cenedlaethol heddiw. Mae 1 Enillodd De Corea wedi dod yn rhatach gan -0.000056830602111507 Dirham UAE heddiw yn ôl cyfradd gyfnewid banc y wlad.\n3.30 AED 16.49 AED 32.98 AED 82.45 AED 164.91 AED 329.81 AED 824.53 AED 1 649.07 AED\nPris 1 Dirham UAE ar y gyfradd gyfnewid yw 303.20 Enillodd De Corea. Pris 5 Dirham UAE ar y gyfradd gyfnewid yw 1 516.01 Enillodd De Corea. I brynu 10 Dirham UAE ar gyfer Enillodd De Corea heddiw mae angen i chi dalu 3 032.02 KRW. Mae 25 Dirham UAE bellach yn 7 580.04 Enillodd De Corea. Mae cyfradd gyfnewid Enillodd De Corea i lawr heddiw yn erbyn Dirham UAE. Ar gyfer 1 Enillodd De Corea nawr mae angen i chi dalu 0.003298 Dirham UAE yn ôl cyfradd gyfnewid y banc cenedlaethol .\n303.20 KRW 1 516.01 KRW 3 032.02 KRW 7 580.04 KRW 15 160.09 KRW 30 320.18 KRW 75 800.44 KRW 151 600.88 KRW


Cadeirydd NTfW yn galw am fwy o arian ar gyfer prentisiaethau i gwrdd â’r galw yn y dyfodol | NTFW Welsh\nSiaradwyr yng nghynhadledd flynyddol NTfW (o’r chwith) Heledd Morgan, Arweinydd Ysgogi Newid, Swyddfa Comisiynydd Cenedlaethau’r Dyfodol Cymru, Kevern Kerswell, prif weithredwr Agored Cymru, Sarah John, cadeirydd NTfW a’r Athro David James, cyfarwyddwr Partneriaeth Hyfforddiant Doethurol ESRC Cymru ym Mhrifysgol Caerdydd.\nMae corff sy’n cynrychioli darparwyr dysgu seiliedig ar waith ledled Cymru yn galw ar Lywodraeth Cymru i gynyddu’r gyllideb ar gyfer prentisiaethau dros y ddwy flynedd nesaf er mwyn ateb y galw yn y dyfodol.\nDaeth yr alwad gan y Cadeirydd, Sarah John, yn ystod cynhadledd flynyddol Ffederasiwn Hyfforddiant Cenedlaethol Cymru (NTfW) yn Stadiwm Pêl-droed Dinas Caerdydd lle’r esboniodd fod angen y buddsoddiad er mwyn cynnal y ddarpariaeth bresennol ac ariannu rhagor o raglenni prentisiaethau technegol a phroffesiynol.\nMae rhaglenni newydd mewn iechyd a gofal cymdeithasol, adeiladu a TGCh yn cael eu creu o ganlyniad i waith gan Cymwysterau Cymru.\n“Er mwyn ein galluogi i sicrhau bod y rhaglenni hyn o safon uchel, mae angen i Lywodraeth Cymru sylweddoli bod yr adnoddau’n costio mwy, nid yn unig yr offer ond y bobl hefyd,” meddai.\n“Er mwyn cyflogi pobl broffesiynol mewn sectorau blaenoriaeth mae’n rhaid i ni gystadlu â’u cyflogau presennol a gall hyn ei gwneud yn anodd i ni ateb y galw. Felly, mae angen help i feithrin gallu er mwyn canfod, hyfforddi a pharatoi tiwtoriaid ac aseswyr newydd ac mae angen dull o adolygu’r adnoddau sydd ar gael ledled y sector ôl-16.”\nGalwodd hefyd ar i Lywodraeth Cymru wneud mwy o waith cynllunio sgiliau traws-adrannol. “Er mwyn ateb gofynion gweithlu Cymru yn y dyfodol, credwn y byddai cyfarfodydd gyda grwpiau clwstwr o gyflogwyr wedi’u sefydlu gan dîm datblygu economaidd Llywodraeth Cymru a darpar fewnfuddsoddwyr yn help i gynllunio’r ddarpariaeth yn well,” meddai Ms John.\n“Yn awr, yn fwy nag erioed, mae angen mynd ati mewn ffordd gydlynus i drefnu polisïau sgiliau ar draws adrannau’r llywodraeth er mwyn gwneud y defnydd gorau o’r adnoddau sydd gennym yng Nghymru ac ateb gofynion ein heconomi o ran sgiliau yn y dyfodol.”\nYn ogystal, roedd Ms John yn awyddus i weld NTfW a swyddogion Llywodraeth Cymru’n dal i gydweithio i sicrhau polisi ar brentisiaethau.\nRoedd y gynhadledd, ‘Sgiliau’r Dyfodol ar gyfer Cenhedlaeth y Dyfodol’, yn canolbwyntio ar yr angen i sicrhau bod sgiliau cyflogwyr ac unigolion yn datblygu fel bod gweithlu Cymru yn gallu wynebu heriau awtomeiddio, deallusrwydd artiffisial a digidoleiddio yn y dyfodol.\nMewn anerchiad fideo a recordiwyd, dywedodd Ken Skates, Gweinidog yr Economi a Thrafnidiaeth wrth y cynadleddwyr y dylai aelodau’r NTfW ymfalchïo yn eu hymdrech “nodedig” i helpu Llywodraeth Cymru i gyrraedd ei nod o greu 100,000 o brentisiaethau o safon uchel yn ystod ei thymor presennol.\nTanlinellodd ymrwymiad hirdymor Llywodraeth Cymru i sicrhau cyflogadwyedd a hyfforddiant mewn sgiliau, yn cynnwys prentisiaethau, gyda phwyslais cryf ar wella ansawdd. Dywedodd y gellid gostwng nifer y fframweithiau prentisiaethau i 23 a bod bwriad i ganolbwyntio yn y dyfodol ar feysydd technegol a galwedigaethau crefftau.\nFel rhan o’r Cynllun Gweithredu ar Anabledd, byddai’r ddarpariaeth ddysgu’n gynhwysol gyda phrentisiaethau a chyfle cyfartal ar gael i bobl anabl. Yn y gynhadledd, lansiodd ddefnyddiau newydd i helpu ymarferwyr dysgu seiliedig ar waith i recriwtio prentisiaid anabl. Yn ogystal, byddai Contract Cyflogwyr yn canolbwyntio ar gyfraniad cwmnïau at iechyd a lles eu gweithwyr a’r gymuned ehangach.\nEr mwyn ei gwneud yn haws i bobl gael y gefnogaeth iawn ar yr amser iawn i’w helpu i gael gwaith, roedd wedi lansio Cymru’n Gweithio i gynnig cyngor arbenigol.\nDywedodd Huw Morris, cyfarwyddwr sgiliau, addysg uwch a dysgu gydol oes gyda Llywodraeth Cymru, bod Cymru’n cychwyn ar gyfnod o newid mawr ac amlinellodd gynllun sgiliau pum pwynt ar gyfer wynebu heriau’r dyfodol.\nRoedd y cynllun yn cynnwys: un system sgiliau ar gyfer dysgwyr ôl-16 yng Nghymru; hawl i ddysgu gydol oes; tair Partneriaeth Sgiliau Ranbarthol, pob un yn paratoi cynllun sgiliau tair blynedd; sefydlu Comisiwn Addysg Drydyddol ac Ymchwil i feithrin cymdeithas fedrus sy’n mynd i’r afael ag anghydraddoldeb; bwriedir gweithredu’r newidiadau o fewn pum mlynedd ar ôl y cyfnod ymgynghori a fydd yn dechrau yn yr hydref eleni.\nYn ôl Heledd Morgan, Arweinydd Ysgogi Newid, Swyddfa Comisiynydd Cenedlaethau’r Dyfodol Cymru, erbyn y 2030au, roedd disgwyl y byddai 112,000 o swyddi Cymru mewn perygl oherwydd robotiaid ac awtomeiddio a byddai 65% o’r plant sydd yn yr ysgol heddiw mewn swyddi sydd ddim yn bodoli ar hyn o bryd.\nByddai’n bwysig bod gan bobl sgiliau trosglwyddadwy a oedd yn anodd eu hawtomeiddio, meddai.\nY siaradwyr eraill oedd yr Athro David James, Cyfarwyddwr Partneriaeth Hyfforddiant Doethurol ESRC Cymru ym Mhrifysgol Caerdydd a Kevern Kerswell, prif weithredwr Agored Cymru, noddwyr cyswllt y gynhadledd.\nYn ogystal, roedd y gynhadledd yn cynnwys 10 gweithdy ar bynciau’n ymwneud â thema’r diwrnod. Arweiniwyd y gweithdai gan arbenigwyr o Lywodraeth Cymru, Anabledd Cymru, Cymwysterau Cymru, Jisc Cymru, y Partneriaethau Sgiliau Rhanbarthol, FSB Cymru, Mind Cymru, Cyngor y Gweithlu Addysg, Gyrfa Cymru a’r Coleg Cymraeg Cenedlaethol.\n« Cydweithio’n allweddol er mwyn sicrhau’r sgiliau angenrheidiol i Gymru — Jess yn brentis sy’n datblygu gyrfa’i breuddwydion trwy gyfrwng y Gymraeg »


Hanner Marathon Caerdydd 2013: Pam ych chi’n rhedeg eleni? | POBL CAERDYDD | #PoblCaerdydd\nAddysg Gymraeg amgen Amgueddfa Genedlaethol Animeiddio Apêl Archeoleg atgofion Balmoral Black Rat Bwyd Bwyd a Gwin bysus Calan Gaeaf Cameo Lounge Candelas Carffosiaeth Castell Caerdydd Catrin Finch Catsgam cerddoriaeth byw chwedl Clocsio Coctels Coginio Creigiau Cwrw cyfrwng argraffu Cyfryngau Cynghanedd Dafydd Huws Dahl 100 datganoli Datgyfodiad dathliadau dathlu Deddf Teithio Llesol Duke of Clarence Elusen Euron Griffith ffoaduriaid Ffotograffiaeth Gareth Blayney Gareth Thomas Gemau'r gymanwlad Grangetown Gwobr Iris Gwyl Ffilm Gŵyl y Gaeaf hafannau treth Hanes lleol Hanner Marathon Caerdydd Heol Womanby hiraeth Holi Hunangofiant Libya lithograff Llain Werdd Llandaff Fields People's Hub Llifogydd Llwyau caru Llyfrgell Lowri Evans mapiau Mardi Gras Caerdydd Mentrau Iaith monopoli Myfyrwyr National Theatre Nyth olew Pen-blwydd Pobi Pobi Cartref Pobl sydd ar goll Prifysgol Caerdydd Protest Radio Cymru Rebecca Harries RLWC2013 Rygbi'r Cynghrair Sain Ffagan Seiclo Sherman Cymru Sioe Nadolig Stonewall Cymru Tai Time Flies traddodiad traffig Trebiwt twristiaeth Urdd Uwchgynghrair Cymru windsor place WNO Womex Y Dambusters Y Meirw Byw Y Rhath\nHanner Marathon Caerdydd 2013: Pam ych chi’n rhedeg eleni?\ngan Nia Percy\nBydd strydoedd Caerdydd dan eu sang unwaith eto eleni wrth i dros 19,000 o bobl gymryd rhan yn Hanner Marathon Caerdydd. Mae’r ras wedi mynd o nerth i nerth ers ei chynnal gyntaf yn 2003 – gyda dim ond 1500 yn rhedeg pryd hynny!\nErbyn hyn mae’n un o’r hanner marathonau mwyaf poblogaidd Ynysoedd Prydain, ac mae wedi codi dros £2.2 miliwn at 800 o elusenau, a llawer mwy yn siwr o elwa eleni.\nYn ogystal â’r miloedd fydd yn codi arian at achosion da cynhelir ras cadeiriau olwyn a ras i athletwyr elite.\nEleni cychwynir o Gastell Caerdydd gyda’r rhedwyr yn mynd heibio i Stadiwm Dinas Caerdydd ac i gyfeiriad Penarth cyn croesi’r morglawdd, rhedeg trwy’r Bae a draw at Barc y Rhath cyn dod nôl i orffen yn y ganolfan ddinesig. Cychwynir y ras cadeiriau am 8.50 a phawb arall yn dilyn am 9. Cofiwch y bydd llawer o strydoedd y ddinas ar gau.\nOnd beth sy’n eich denu i wneud y fath gamp?\nDenise Allen, Treganna: Dwi’n rhedeg am yr ail dro achos nes i fwynhau’r profiad gymaint llynedd. Byddai’n codi arian at Ymchwil Cancr ar ôl i fy mam wella o’r clefyd. Mae rhedeg yn gwneud imi deimlo’n iach, yn gorfforol ac yn feddyliol ac yn rhywbeth cymdeithasol.\nEmily Jenkins: Hwn fydd fy ail-hanner marathon ond y tro cyntaf imi redeg un Caerdydd. Ges i fy eni yma ond bellach rwy’n byw yn Llundain ac yn edrych mlaen at redeg heibio i gartref Mam a Dad ar y ffordd.\nJorge Suárez de Lis, Sbaen: Rwy’n 28 a dw i’n gweithio fel gweinyddwr systemau TG ym Mhrifysgol Sa ntiago de Compostela. Mae ffrind i mi wedi bod yn gwneud cyfnod ymchwil ym Mhrifysgol Abertawe ers mis Mehefin, felly yr oeddwn yn mynd i fynd i weld ef. Fel arfer, rydym yn rhedeg hanner marathon gyda’n gilydd. Rwy’n edrych ymlaen at ddydd Sul!\nBeth amdanoch chi? Pam ych chi’n rhedeg dydd Sul? I godi arian, i gadw’n heini, neu i gael dipyn o sbort?\nHanner Marathon Caerdydd · Elusen